title: 2004 m. balandžio 29 d. Tarybos direktyva 2004/82/EB dėl vežėjų įpareigojimo perduoti keleivių duomenis

text:
Svarbus teisinis pranešimas

|

32004L0082

2004 m. balandžio 29 d. Tarybos direktyva 2004/82/EB dėl vežėjų prievolės teikti su keleiviais susijusius duomenis

Oficialusis leidinys L 261 , 06/08/2004 p. 0024 - 0027

		Tarybos direktyva 2004/82/EB2004 m. balandžio 29 d.dėl vežėjų įpareigojimo perduoti keleivių duomenisEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 62 straipsnio 2 dalies a punktą ir 63 straipsnio 3 dalies b punktą,atsižvelgdama į Ispanijos Karalystės iniciatyvą [1],kadangi:(1) Siekiant veiksmingai kovoti su nelegalia imigracija ir pagerinti pasienio kontrolę būtina, kad visos valstybės narės įdiegtų nuostatas, nustatančias įpareigojimus oro vežėjams, vežantiems keleivius į valstybių narių teritoriją. Be to, kad šio tikslo būtų siekiama veiksmingiau, šiuo metu valstybių narių numatytos finansinės nuobaudos už vežėjų įsipareigojimų nevykdymą turėtų būti kiek įmanoma suderintos, atsižvelgiant į teisinių sistemų ir praktikos skirtumus tarp valstybių narių.(2) 2004 m. kovo 25 ir 26 d. Europos Vadovų Taryba priėmė Deklaraciją dėl kovos su terorizmu, pabrėždama poreikį paspartinti šios srities priemonių patikrinimą ir tęsti darbą dėl siūlomos Tarybos direktyvos dėl vežėjų įpareigojimo perduoti keleivių duomenis, siekiant kuo anksčiau prieiti išvadą dėl šios priemonės.(3) Svarbu išvengti Bendrijos veiksmų trūkumų kovojant prieš nelegalią imigraciją.(4) Nuo 2004 m. gegužės 1 d. Taryba nebeveiks valstybės narės iniciatyva.(5) Taryba išnaudojo visas galimybes laiku gauti Europos Parlamento nuomonę.(6) Šiomis išskirtinėmis aplinkybėmis direktyva turėtų būti patvirtinta negavus Europos Parlamento nuomonės.(7) Įpareigojimai, kuriuos vežėjams nustatys ši direktyva, papildo nustatytuosius 1990 m. Šengeno konvencijos, įgyvendinančios 1985 m. birželio 14 d. Šengeno susitarimą, papildytos Tarybos direktyva 2001/51/EB [2], 26 straipsnyje – šių dviejų tipų įpareigojimai tarnauja tam pačiam tikslui – pažaboti migracijos srautus ir kovoti prieš nelegalią imigraciją.(8) Nepažeidžiant 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [3] nuostatų, valstybių narių laisvei išlaikyti ar nustatyti papildomus įpareigojimus oro vežėjams ar tam tikrų kategorijų kitiems vežėjams, įskaitant informaciją ar duomenis apie grįžimo bilietus, ar tie įpareigojimai būtų nurodyti šioje direktyvoje, ar ne, neturėtų būti pakenkta.(9) Siekiant veiksmingiau kovoti prieš nelegalią imigraciją ir veiksmingiau siekti šio tikslo, svarbiausia, kad, nepažeidžiant Direktyvos 95/46/EB nuostatų, kuo anksčiau būtų atsižvelgta į bet kokias technikos naujoves, ypač susijusias su biometrinių savybių įdiegimu ir naudojimu vežėjams teikiant informaciją.(10) Valstybės narės turėtų užtikrinti, kad bet kokiose prieš vežėjus pradėtuose nagrinėjimuose, per kuriuos gali būti pritaikytos nuobaudos, būtų galima veiksmingai pasinaudoti teise į gynybą ir teisę teikti apeliaciją prieš tokius sprendimus.(11) Šios priemonės tęsia kontrolės galimybes, išdėstytas Šengeno vykdomojo komiteto sprendime (SCH/Com-ex (94) 17-rev. 4), skirtas sugriežtinti pasienio kontrolę ir suteikti pakankamai laiko atlikti išsamų ir nuodugnų visų keleivių patikrinimą, perduodant keleivių duomenis už tokius patikrinimus atsakingoms institucijoms.(12) Direktyva 95/46/EB taikoma asmens duomenų tvarkymui, kurį atlieka valstybių narių institucijos. Tai reiškia, kad nors būtų teisėta pasienio patikrinimui atlikti perduodamus asmens duomenis tvarkyti ir leidžiant juos panaudoti kaip įrodymą nagrinėjimuose, skirtuose užtikrinti įvažiavimo ir imigracijos įstatymų ir kitų teisės aktų, įskaitant jų nuostatas dėl viešosios tvarkos (ordre public) ir nacionalinio saugumo apsaugos, vykdymą, bet koks papildomas tvarkymas, nesuderinamas su tais tikslais prieštarautų Direktyvos 95/46/EB 6 straipsnio 1 dalies b punkte nustatytam principui. Valstybės narės turėtų numatyti sankcijų sistemą, kuri būtų taikoma, jei panaudojus duomenis kitais nei šioje direktyvoje numatytais tikslais.(13) Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šią direktyvą, nėra jos saistoma ir jai ji netaikoma. Atsižvelgiant į tai, kad ši direktyva pagal Europos bendrijos steigimo sutarties trečiosios dalies IV antraštinės dalies nuostatas yra grindžiama Šengeno acquis, pagal minėto Protokolo 5 straipsnį Danija per šešių mėnesių laikotarpį po to, kai Taryba priims šią direktyvą, nuspręs ar įgyvendinti ją savo nacionaliniuose teisės aktuose.(14) Kalbant apie Islandiją ir Norvegiją, ši direktyva yra Šengeno acquis nuostatų išplėtimas pagal Europos Sąjungos Tarybos ir Islandijos Respublikos bei Norvegijos Karalystės sudarytą susitarimą dėl šių dviejų šalių asociacijos įgyvendinat, taikant ir plėtojant Šengeno acquis [4], kuris patenka į sritį, nurodytą 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą Susitarimą [5] 1 straipsnio E punktą.(15) Jungtinė Karalystė dalyvauja priimant šią direktyvą pagal Protokolo, integruojančio Šengeno acquis į Europos Sąjungos pamatus, pridėto prie Europos Sąjungos sutarties ir Europos bendrijos steigimo sutarties 5 straipsnį ir pagal 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno acquis nuostatas [6] 8 straipsnio 2 dalį.(16) Airija dalyvauja priimant šią direktyvą pagal Protokolo, integruojančio Šengeno acquis į Europos Sąjungos pamatus, pridėto prie Europos Sąjungos sutarties ir Europos bendrijos steigimo sutarties 5 straipsnį ir pagal 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas [7] 6 straipsnio 2 dalį.(17) Ši direktyva yra aktas, grindžiamas Šengeno acquis ar kitaip susijęs su juo pagal 2003 m. Stojimo akto 3 straipsnio 1 dalies nuostatas,PRIĖMĖ ŠIĄ DIREKTYVĄ:1 straipsnisTikslasŠios direktyvos tikslas – sugriežtinti pasienio kontrolę ir kovoti prieš nelegalią imigraciją, kai vežėjai iš anksto perduoda keleivių duomenis kompetentingoms nacionalinėms institucijoms.2 straipsnisSąvokų apibrėžimaiŠioje direktyvoje:a) "vežėjas" – tai bet koks fizinis ar juridinis asmuo, kurio profesija – vežti keleivius oru;b) "išorinės sienos" – tai valstybių narių išorinės sienos su trečiosiomis šalimis;c) "pasienio kontrolė" – tai patikrinimas, atliekamas pasienyje išskirtinai dėl ketinimo kirsti tą sieną, neatsižvelgiant į jokias kitas aplinkybes;d) "sienos kirtimo punktas" – bet koks kirtimo punktas, kurį kompetentingos institucijos paskyrė išorinėms sienoms kirsti;e) "asmens duomenys", "asmens duomenų tvarkymas" ir "asmens duomenų kaupimo rinkmenose sistema" turi tokius pačius apibrėžimus, kokie pateikti Direktyvos 95/46/EB 2 straipsnyje.3 straipsnisDuomenų perdavimas1. Valstybės narės imasi būtinų priemonių nustatyti įpareigojimą vežėjams atsakingų už asmenų tikrinimą ties išorinėmis sienomis institucijų prašymu, iki registracijos pabaigos, perduoti informaciją apie keleivius, kuriuos jie pristatys į paskirtą sienos kirtimo punktą, per kurį tie asmenys pateks į valstybės narės teritoriją.2. Pirmiau minėta informacija yra tokia:- naudojamo kelionės dokumento numeris ir tipas,- pilietybė,- visi vardai ir pavardės,- gimimo data,- patekimo į valstybių narių teritoriją sienos kirtimo punktas,- transporto priemonės kodas,- transporto priemonės išvykimo ir atvykimo laikas,- bendras ta transporto priemone vežamų keleivių skaičius,- pradinė įlaipinimo vieta.3. Bet kuriuo atveju pirmiau nurodytų duomenų perdavimas neatleidžia nuo įpareigojimų ir atsakomybės, vežėjams nustatytų Šengeno konvencijos 26 straipsnio nuostatose, papildytose Direktyva 2001/51/EB.4 straipsnisSankcijos1. Valstybės narės imasi būtinų priemonių taikyti sankcijas vežėjams, kurie per klaidą neperdavė arba perdavė ne visus ar neteisingus duomenis. Valstybės narės imasi būtinų priemonių užtikrinti, kad sankcijos būtų atgrasios, veiksmingos bei proporcingos ir:a) didžiausioji tokių sankcijų suma būtų ne mažesnė kaip 5000 EUR arba lygiavertė suma nacionaline valiuta, taikant valiutų keitimo kursą, paskelbtą Europos Sąjungos oficialiajame leidinyje šios direktyvos įsigaliojimo dieną, už kiekvieną reisą, kurio keleivių duomenys nebuvo pateikti arba buvo pateikti netinkamai; arbab) mažiausioji tokių sankcijų suma būtų ne mažesnė kaip 3000 EUR arba lygiavertė suma nacionaline valiuta, taikant valiutų keitimo kursą, paskelbtą Europos Sąjungos oficialiajame leidinyje šios direktyvos įsigaliojimo dieną, už kiekvieną reisą, kurio keleivių duomenys nebuvo pateikti arba buvo pateikti netinkamai.2. Ši direktyva nedraudžia valstybėms narėms patvirtinti ar išlaikyti kitų sankcijų vežėjams, kurie sunkiai pažeidė šios direktyvos nuostatomis nustatytus įpareigojimus, pvz., transporto priemonių sustabdymą, areštą ir konfiskavimą arba veiklos licencijos laikiną sustabdymą ar panaikinimą.5 straipsnisTeismo procesaiValstybės narės užtikrina, kad jų įstatymuose ir kituose teisės aktuose būtų nustatyta, jog vežėjai, prieš kuriuos pradėti teismo procesai, skirti nuobaudoms taikyti, galėtų veiksmingai pasinaudoti teise į gynybą ir teikti apeliaciją.6 straipsnisDuomenų tvarkymas1. 3 straipsnio 1 dalyje nurodyti asmens duomenys perduodami institucijoms, atsakingoms už asmenų ties išorinėmis sienomis, per kurias keleiviai patenka į valstybės narės teritoriją, patikrinimą, kad būtų lengviau atlikti tokį patikrinimą, siekiant veiksmingiau kovoti prieš nelegalią imigraciją.Valstybės narės užtikrina, kad tokius duomenis vežėjai surinktų ir jie būtų perduodami elektroniniu būdu arba, jei yra gedimas, bet kokiomis kitomis institucijoms, atsakingoms už asmenų ties išorinėmis sienomis, per kurias keleiviai patenka į valstybės narės teritoriją, patikrinimą, priimtinomis priemonėmis. Už asmenų ties išorinėmis sienomis patikrinimą atsakingos institucijos išsaugo duomenis laikinoje rinkmenoje.Keleiviams įvažiavus į šalį šios institucijos panaikina duomenis per 24 valandas po perdavimo, nebent duomenų reikia vėlesniems už asmenų ties išorinėmis sienomis patikrinimą atsakingų institucijų teisės aktuose nustatytoms funkcijoms atlikti pagal nacionalinius teisės aktus ir taikant Direktyvos 95/46/EB duomenų apsaugos nuostatas.Valstybės narės imasi būtinų priemonių įpareigoti vežėjus panaikinti šios direktyvos tikslais jų surinktus ir perduotus pasienio institucijoms duomenis per 24 valandas po transporto priemonės atvykimo pagal 3 straipsnio 1 dalį.Pagal savo nacionalinius teisės aktus ir Direktyvos 95/46/EB duomenų apsaugos nuostatas valstybės narės taip pat gali naudoti 3 straipsnio 1 dalyje nurodytus asmens duomenis teisės aktų vykdymo tikslais.2. Valstybės narės imasi būtinų priemonių įpareigoti vežėjus informuoti keleivius pagal Direktyvos 95/46/EB nuostatas. Tai aprėpia ir Direktyvos 95/46/EB 10 straipsnio c punkte bei 11 straipsnio 1 dalies c punkte nurodytą informaciją.7 straipsnisPerkėlimas į nacionalinę teisę1. Valstybės narės imasi būtinų priemonių, kurios, įsigaliojusios iki 2006 m. rugsėjo 5 d., įgyvendina šią direktyvą. Jos nedelsdamos praneša apie tai Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindines nuostatas.8 straipsnisĮsigaliojimasŠi direktyva įsigalioja praėjus 30 dienų po jos paskelbimo Europos Sąjungos oficialiajame leidinyje.9 straipsnisAdresataiŠi direktyva skirta valstybėms narėms pagal Europos bendrijos steigimo sutartį.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] OL C 82, 2003 4 5, p. 23.[2] OL L 187, 2001 7 10, p. 45.[3] OL L 281, 1995 11 23, p. 31.[4] OL L 176, 1999 7 10, p. 36.[5] OL L 176, 1999 7 10, p. 31.[6] OL L 131, 2000 6 1, p. 43.[7] OL L 64, 2002 3 7, p. 20.--------------------------------------------------


title: 2006 m. gruodžio 12 d. Europos Parlamento ir Tarybos direktyva 2006/93/EB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 3 skyriaus reikalavimai, naudojimo reglamentavimo (kodifikuota redakcija) Tekstas svarbus EEB

text:
27.12.2006

               LT

               Europos Sąjungos oficialusis leidinys

               L 374/1

      EUROPOS PARLAMENTO IR TARYBOS DIREKTYVA 2006/93/EB
   2006 m. gruodžio 12 d.
   dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 3 skyriaus reikalavimai, naudojimo reglamentavimo
   (kodifikuota redakcija)
   (Tekstas svarbus EEB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 80 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1992 m. kovo 2 d. Tarybos direktyva 92/14/EEB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988) 16 priedo 1 tomo II dalies 2 skyriaus reikalavimai, naudojimo apribojimo (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Triukšmo emisijos standartų taikymas civiliniams ikigarsiniams reaktyviniams lėktuvams turi rimtų pasekmių oro transporto paslaugų teikimui, ypač jei tokie standartai riboja aviakompanijų naudojamų lėktuvų naudojimo trukmę.

               (3)

               1989 m. gruodžio 4 d. Tarybos direktyva 89/629/EEB dėl civilinių ikigarsinių reaktyvinių lėktuvų triukšmo skleidimo ribojimo (5) nustato lėktuvų, atitinkančių tik Tarptautinės civilinės aviacijos konvencijos antrosios redakcijos (1988) 16 priedo 1 tomo II dalies 2 skyriuje nurodytus standartus, įrašymo į valstybių narių civilinių orlaivių registrus apribojimus. Minėtoje direktyvoje nurodyta, jog tokie registravimo apribojimai yra tik pirmasis etapas.

               (4)

               Dėl vis labiau perpildytų Bendrijos oro uostų labai svarbu kuo geriau panaudoti esamus įrenginius. Tai bus įmanoma tik tada, jei bus naudojami aplinkos apsaugos požiūriu priimtini lėktuvai.

               (5)

               Darbas, kurio ėmėsi Bendrija kartu su kitomis tarptautinėmis organizacijomis, rodo, jog taikant priemones, apribojančias lėktuvų, kurie neatitinka 16 priedo 3 skyriaus standartų, naudojimą turi būti laikomasi visų tam tikrų lėktuvų neregistravimo taisyklės, kad būtų saugoma aplinka.

               (6)

               Tam per numatytą laikotarpį reikėtų nustatyti bendrąsias taisykles, kurios papildytų galiojančias taisykles ir užtikrintų visoje Bendrijoje suderintą požiūrį. Tai ypač svarbu atsižvelgiant į paskutiniu metu pasireiškusią Europos oro eismo liberalizavimo tendenciją.

               (7)

               Reikia mažinti lėktuvų keliamą triukšmą atsižvelgiant į aplinkos apsaugos veiksnius, techninį pagrįstumą ir ekonominius padarinius.

               (8)

               Tikslinga reglamentuoti tų civilinių ikigarsinių reaktyvinių lėktuvų naudojimą, kurie yra valstybių narių registruose ir atitinka 16 priedo 3 skyriaus standartus.

               (9)

               Valstybės narės turėtų nustatyti taisykles dėl bausmių, taikytinų už nacionalinių nuostatų, priimtų pagal šią direktyvą, pažeidimus. Šios bausmės turėtų būti veiksmingos, proporcingos ir atgrasančios.

               (10)

               Ši direktyva neturėtų riboti valstybių narių pareigų, susijusių su direktyvų perkėlimo į nacionalinę teisę terminais, numatytais I priedo B dalyje,

         PRIĖMĖ ŠIĄ DIREKTYVĄ:
   1 straipsnis
   1.   Šios direktyvos tikslas yra sureguliuoti civilinių ikigarsinių reaktyvinių lėktuvų naudojimą, kaip nurodyta 2 straipsnyje.
   2.   Ši direktyva taikoma lėktuvams, kurių didžiausia kilimo masė yra 34 000 kg arba daugiau ir kurių patvirtintas didžiausias vietų skaičius keleiviams pagal lėktuvo tipą yra didesnis nei devyniolika, neįskaitant įgulai skirtų vietų.
   2 straipsnis
   1.   Valstybės narės užtikrina, kad visi civiliniai ikigarsiniai reaktyviniai lėktuvai, skraidantys iš jų teritorijoje esančių oro uostų, atitiktų Tarptautinės civilinės aviacijos konvencijos antrosios redakcijos (1988) 1 tomo 16 priedo II dalies 3 skyriuje nurodytus standartus.
   2.   1 dalyje nurodytoms teritorijoms nepriklauso užjūrio departamentai, apibrėžti Sutarties 299 straipsnio 2 dalyje.
   3 straipsnis
   1.   Valstybės narės gali išimties tvarka netaikyti 2 straipsnio istorinės reikšmės lėktuvams.
   2.   Kiekviena valstybė narė, taikanti išimtis pagal pirmą dalį, apie tai praneša kitų valstybių narių kompetentingoms institucijoms ir Komisijai bei nurodo tokio sprendimo pagrindą.
   3.   Kiekviena valstybė narė pripažįsta išimtis, kurias kita valstybė narė daro į savo registrus įrašytiems lėktuvams.
   4.   Kai kuriais atvejais valstybės narės gali leisti jų teritorijoje esančiuose oro uostuose laikinai naudoti lėktuvus, kurių negalima naudoti pagal kitas šios direktyvos nuostatas. Ši išimtis turėtų būti taikoma tik kai:

               a)

               lėktuvų skrydžiai yra tokie svarbūs, kad drausti laikinai daryti išimtį būtų nepateisinama;

               b)

               lėktuvų skrydžiai yra nekomerciniai, susieti su jų modifikavimu, remontu ar technine priežiūra.

         4 straipsnis
   Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus.
   5 straipsnis
   Valstybės narės nustato taisykles dėl bausmių, taikytinas už nacionalinių nuostatų, priimtų pagal šią direktyvą, pažeidimą ir imasi visų priemonių, būtinų užtikrinti, kad tos taisyklės būtų įgyvendintos. Nustatytos bausmės turi būti veiksmingos, proporcingos ir atgrasančios. Valstybės narės Komisijai praneša apie šias nuostatas ir nedelsdamos praneša apie bet kokį vėliau padarytą su jomis susijusį pakeitimą.
   6 straipsnis
   1.   Direktyva 92/14/EEB yra panaikinama, neribojant valstybių narių pareigų, susijusių su direktyvų perkėlimo į nacionalinę teisę terminais, numatytais I priedo B dalyje.
   2.   Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
   7 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.

   8 straipsnis
   Ši direktyva skirta valstybėms narėms.

      Priimta Strasbūre, 2006 m. gruodžio 12 d..

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         M. PEKKARINEN

      (1)  OL C 108, 2004 4 30, p. 55.

      (2)  2004 m. vasario 10 d. Europos Parlamento nuomonė (OL C 97 E, 2004 4 22, p. 67) ir 2006 m. lapkričio 14 d. Tarybos sprendimas.

      (3)  OL L 76, 1992 3 23, p. 21. Direktyva su paskutiniais pakeitimais, padarytais Komisijos Reglamentu (EB) Nr. 991/2001 (OL L 138, 2001 5 22, p. 12).

      (4)  Žr. I priedo A dalį.

      (5)  OL L 363, 1989 12 13, p. 27.

      I PRIEDAS
      A dalis
      Panaikinama direktyva su vėlesniais pakeitimais

                  Tarybos direktyva 92/14/EEB

                  (OL L 76, 1992 3 23, p. 21)

                  Tarybos direktyva 98/20/EB

                  (OL L 107, 1998 4 7, p. 4)

                  Komisijos direktyva 1999/28/EB

                  (OL L 118, 1999 5 6, p. 53)

                  Komisijos reglamentas (EB) Nr. 991/2001

                  (OL L 138, 2001 5 22, p. 12)

            B dalis
      Perkėlimo į nacionalinę teisę terminų sąrašas

         (nurodytas 6 straipsnyje)

                  Direktyva

                  Perkėlimo terminas

                  92/14/EEB

                  1992 m. liepos 1 d.

                  98/20/EB

                  1999 m. kovo 1 d.

                  1999/28/EB

                  1999 m. rugsėjo 1 d.

      II PRIEDAS
      ATITIKMENŲ LENTELĖ

                  Direktyva 92/14/EEB

                  Ši direktyva

                  1 straipsnio 1 ir 2 dalys

                  1 straipsnio pirma ir antra dalys

                  1 straipsnio trečia dalis

                  —

                  2 straipsnio 1 dalis

                  —

                  2 straipsnio 2 dalis

                  2 straipsnio 1 dalis

                  2 straipsnio 3 dalis

                  2 straipsnio 2 dalis

                  2 straipsnio 4 dalis

                  —

                  3 ir 4 straipsniai

                  —

                  5 straipsnio 1 dalis

                  —

                  5 straipsnio 2 dalis

                  3 straipsnio 1 dalis

                  6 ir 7 straipsniai

                  —

                  8 straipsnis

                  3 straipsnio 4 dalis

                  9 straipsnio 1 dalis

                  3 straipsnio 2 dalis

                  9 straipsnio 2 dalis

                  3 straipsnio 3 dalis

                  9a ir 9b straipsniai

                  —

                  10 straipsnio 1 dalis

                  —

                  10 straipsnio 2 dalis

                  4 straipsnis

                  —

                  5 straipsnis (1)

                  —

                  6 straipsnis

                  —

                  7 straipsnis

                  11 straipsnis

                  8 straipsnis

                  Priedas

                  —

                  —

                  I priedas

                  —

                  II priedas

         (1)  Tarybos direktyvos 98/20/EB 2 straipsnis.


title: 2000 m. liepos 26 d. Komisijos Direktyva 2000/51/EB iš dalies keičianti Direktyvą 95/31/EB, nustatančią tam tikrus saldiklių, skirtų naudoti maisto produktuose, grynumo kriterijustekstas svarbus EEE.

text:
Svarbus teisinis pranešimas

|

32000L0051

Oficialusis leidinys L 198 , 04/08/2000 p. 0041 - 0043

		Komisijos Direktyva 2000/51/EB2000 m. liepos 26 d.iš dalies keičianti Direktyvą 95/31/EB, nustatančią tam tikrus saldiklių, skirtų naudoti maisto produktuose, grynumo kriterijus(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo [1], su pakeitimais, padarytais Europos Parlamento ir Tarybos direktyva 94/34/EB [2], ypač į jos 3 straipsnio 3 dalies a punktą,pasikonsultavusi su Maisto produktų moksliniu komitetu,kadangi:(1) 1994 m. birželio 30 d. Europos Parlamento ir Tarybos direktyva 94/35/EB dėl maisto produktuose naudojamų saldiklių [3] su pakeitimais, padarytais Direktyva 96/83/EB [4], nurodo medžiagas, kurias galima naudoti maisto produktuose kaip saldiklius.(2) 1995 m. liepos 5 d. Komisijos direktyva 95/31/EB, nustatanti tam tikrus saldiklių, skirtų naudoti maisto produktuose, grynumo kriterijus [5], su pakeitimais, padarytais Direktyva 98/66/EB [6], nustato grynumo kriterijus saldikliams, paminėtiems Direktyvoje 94/35/EB.(3) Atsižvelgiant į technikos pažangą, būtina iš dalies pakeisti Direktyvoje 95/31/EB nustatytus grynumo kriterijus manitoliui (E 421) ir maltitolio sirupui (E 965(ii)). Todėl būtina priderinti minėtą direktyvą.(4) Būtina atsižvelgti į Jungtinio FAO/WHO maisto priedų ekspertų komiteto (JECFA) nustatytas Codex Alimentarius saldiklių specifikacijas ir analizės metodus.(5) Šioje direktyvoje numatytos priemonės atitinka Maisto produktų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 95/31/EB priede tekstas dėl (E 421) manitolio ir (E 965(ii)) maltitolio sirupo keičiamas šios direktyvos priedo tekstu.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. birželio 30 d. įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja dvidešimtą dieną nuo jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2000 m. liepos 26 d.Komisijos varduDavid ByrneKomisijos narys[1] OL L 40, 1989 2 11, p. 27.[2] OL L 237, 1994 9 10, p. 1.[3] OL L 237, 1994 9 10, p. 3.[4] OL L 48, 1997 2 19, p. 16.[5] OL L 178, 1995 7 28, p. 1.[6] OL L 257, 1998 9 19, p. 35.--------------------------------------------------PRIEDAS"E 421 MANITOLIS1.ManitolisSinonimai | D-manitolis |Apibrėžimas | Manitolis gaminamas katalizinio hidrinimo būdu iš gliukozės ir fruktozės mišinio (invertuoto cukraus) |Cheminis pavadinimas | D-manitolis |EINECS | 200–711–8 |Cheminė formulė | C6H14O6 |Molekulinė masė | 182,2 |Analizės duomenys | D-manitolio ne mažiau kaip 96,0 % ir ne daugiau kaip 102 % sausoje medžiagoje |Apibūdinimas | Balti bekvapiai kristaliniai milteliai |IdentifikavimasA. Tirpumas | Tirpus vandenyje, labai mažai tirpus etanolyje, praktiškai netirpus eteryje |B. Lydymosi intervalas | 164 °C− 169 °C |C. Plonasluoksnė chromatografija | Teigiamas bandymas |D. Savitasis sukimas | α20D: + 23o iki + 25o (borato tirpalas) |E. pH | 5-8 0,5 ml sočiojo kalio chlorido tirpalo įpilama į 10 ml 10 % w/v bandinio tirpalo ir matuojama pH |GrynumasNuodžiūvis | Ne didesnis kaip 0,3 % (105 °C, 4 val.) |Redukuojantieji cukrūs | Ne daugiau kaip 0,3 % (išreiškiant gliukoze) |Suminis cukrų kiekis | Ne daugiau kaip 1 % (išreiškiant gliukoze) |Sulfatiniai pelenai | Ne daugiau kaip 0,1 % |Chloridai | Ne daugiau kaip 70 mg/kg |Sulfatai | Ne daugiau kaip 100 mg/kg |Nikelis | Ne daugiau kaip 2 mg/kg |Švinas | Ne daugiau kaip 1 mg/kg |2.Manitolis, pagamintas fermentacijos būduSinonimai | D-manitolis |Apibrėžimas | Manitolis taip pat gali būti pagamintas nenutrūkstamos fermentacijos būdu aerobinėmis sąlygomis veikiant įprastinei mielių rūšiai Zygosaccharomyces rouxii |Cheminis pavadinimas | D-manitolis |EINECS | 200–711–8 |Cheminė formulė | C6H14O6 |Molekulinė masė | 182,2 |Analizės duomenys | Ne mažiau kaip 99 % sausoje medžiagoje |Apibūdinimas | Balti bekvapiai kristaliniai milteliai |IdentifikavimasA. Tirpumas | Tirpus vandenyje, labai mažai tirpus etanolyje, praktiškai netirpus eteryje |B. Lydymosi intervalas | 164 °C− 169 °C |C. Plonasluoksnė chromatografija | Teigiamas bandymas |D. Savitasis sukimas | α20D: + 23o iki + 25o (borato tirpalas) |E. pH | 5-8 0,5 ml sočiojo kalio chlorido tirpalo įpilama į 10 ml 10 % w/v bandinio tirpalo, matuojama pH |GrynumasArabitolis | Ne daugiau kaip 0,3 % |Nuodžiūvis | Ne didesnis kaip 0,3 % (105 °C, 4 val.) |Redukuojantieji cukrūs | Ne daugiau kaip 0,3 % (išreiškiant gliukoze) |Suminis sacharidų kiekis | Ne daugiau kaip 1 % (išreiškiant gliukoze) |Sulfatiniai pelenai | Ne daugiau kaip 0,1 % |Chloridai | Ne daugiau kaip 70 mg/kg |Sulfatai | Ne daugiau kaip 100 mg/kg |Švinas | Ne daugiau kaip 1 mg/kg |Aerobinės mezofilinės bakterijos | Ne daugiau kaip 103/g |Koliforminės bakterijos | 10-yje gramų nėra |Salmonella | 10-yje gramų nėra |E. coli | 10-yje gramų nėra |Staphylococcus aureus | 10-yje gramų nėra |Pseudomonas aeruginosa | 10-yje gramų nėra |Pelėsiai | Ne daugiau kaip 100/g |Mielės | Ne daugiau kaip 100/g" |"E 965 (ii) MALTITOLIO SIRUPASSinonimai | Hidrintas aukštesniųjų gliukozės-maltozės sirupas, hidrintas gliukozės sirupas |Apibrėžimas | Mišinys, susidedantis daugiausia iš maltitolio su sorbitoliu ir hidrintų oligo- ir polisacharidų. Jis gaminamas iš aukštesniųjų gliukozės-maltozės sirupo katalizinio hidrinimo būdu. Prekybai yra pateikiama ir sirupas, ir kietoji medžiaga |Analizės duomenys | Suminis hidrintų sacharidų kiekis — ne mažiau kaip 99 % bevandenėje medžiagoje, maltitolio — ne mažiau kaip 50 % bevandenėje medžiagoje |Apibūdinimas | Bespalviai ir bekvapiai skaidrūs klampūs skysčiai arba baltos kristalinės masės |IdentifikavimasA. Tirpumas | Labai tirpus vandenyje, šiek tiek tirpus etanolyje |B. Plonasluoksnė chromatografija | Išlaiko bandymą |GrynumasVanduo | Ne daugiau kaip 31 % (Karl Fischer) |Redukuojantieji cukrūs | Ne daugiau kaip 0,3 % (išreiškiant gliukoze) |Sulfatiniai pelenai | Ne daugiau kaip 0,1 % |Chloridai | Ne daugiau kaip 50 mg/kg |Sulfatai | Ne daugiau kaip 100 mg/kg |Nikelis | Ne daugiau kaip 2 mg/kg |Švinas | Ne daugiau kaip 1 mg/kg" |--------------------------------------------------


title: 2003 m. liepos 22 d. Tarybos Direktyva 2003/72/EB papildanti Europos kooperacinės bendrovės statutą dėl darbuotojų dalyvavimo

text:
Svarbus teisinis pranešimas

|

32003L0072

Oficialusis leidinys L 207 , 18/08/2003 p. 0025 - 0036

		Tarybos direktyva 2003/72/EB2003 m. liepos 22 d.papildanti Europos kooperacinės bendrovės statutą dėl darbuotojų dalyvavimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos ekonomikos ir socialinių reikalų komiteto nuomonę [3],kadangi:(1) Siekiant įgyvendinti Sutartyje numatytus tikslus, Tarybos reglamentu (EB) Nr. 1435/2003 [4] priimti Europos kooperacinės bendrovės (SCE) įstatai.(2) Minėto reglamento tikslas – sukurti vienodą teisės sistemą, kurioje įvairių valstybių narių kooperatyvai ir kiti subjektai bei fiziniai asmenys galėtų planuoti savo veiklos reorganizavimą į kooperatyvus ir jį vykdyti Bendrijos lygiu.(3) Siekiant skatinti socialinių Bendrijos tikslų gyvendinimą, reikia nustatyti specialias nuostatas, pirmiausia susijusias su darbuotojų dalyvavimu priimant sprendimus, turinčias užtikrinti, kad prie SCE steigimo prisidedančių subjektų darbuotojai įsteigus SCE ir toliau dalyvautų priimant sprendimus arba jų dalyvavimas nesumažėtų. Siekiant šio tikslo, reikėtų nustatyti pirmiau nurodyto reglamento nuostatas papildančių taisyklių rinkinį minėtoje srityje, papildantį Reglamento (EB) Nr. 1435/2003 nuostatas.(4) Pirmiau išdėstytų siūlomos priemonės tikslų valstybės narės negali pakankamai įgyvendinti, nes turi būti nustatytas darbuotojų dalyvavimą priimant sprendimus reglamentuojančių taisyklių rinkinys, taikytinas SCE, ir dėl siūlomos priemonės masto bei poveikio minėtą tikslą galima geriau įgyvendinti Bendrijos lygiu, Bendrija gali patvirtinti priemones vadovaudamasi Sutarties 5 straipsnyje nustatytu subsidiarumo principu. Pagal minėtame straipsnyje nustatytą proporcingumo principą ši direktyva skirta tik minėtiems tikslams įgyvendinti.(5) Valstybėse narėse darbuotojų atstovų dalyvavimui priimant sprendimus taikomos taisyklės ir praktika labai skiriasi, dėl to nepatartina nustatyti vieno SCE taikytino europinio modelio, pagal kurį darbuotojai dalyvautų priimant sprendimus.(6) Vis dėlto visais SCE steigimo atvejais reikėtų užtikrinti daugiašalio lygio informavimo ir konsultavimosi tvarką, kuri turi būti reikiamai pritaikyta ex novo įsteigtoms SCE, jei tai galima pagrįsti jų dydžiu, nustatomu pagal dirbančių darbuotojų skaičių.(7) Jeigu vienas ar keli SCE steigiantys subjektai turi dalyvavimo teises, šias teises reikėtų iš principo išlaikyti perleidžiant jas veikiančiai SCE, jeigu šalys nesusitaria kitaip.(8) Konkrečią kiekvienai SCE taikytiną daugiašalio darbuotojų informavimo, konsultavimosi su jais ir prireikus – dalyvavimo priimant sprendimus tvarką atitinkamos šalys pirmiausia turėtų nustatyti atitinkamų šalių susitarimu arba, jeigu tokio susitarimo nėra, taikydamos papildomų taisyklių rinkinį.(9) Valstybėms narėms taip pat reikėtų turėti galimybę, atsižvelgiant į darbuotojų dalyvavimo priimant sprendimus nacionalinių sistemų skirtybes, netaikyti standartinių taisyklių, susijusių su dalyvavimu priimant sprendimus jungiantis bendrovėms. Tokiu atveju esamos dalyvavimo priimant sprendimus sistemos ir praktika dalyvaujančių subjektų lygiu prireikus turi būti palaikomos pakoreguojant registravimo taisykles.(10) Taisyklės, reglamentuojančios balsavimą derybų metu specialiame darbuotojams atstovaujančiame organe, ypač priimant susitarimus dėl dalyvavimo žemesniu lygiu nei dalyvavimas priimant sprendimus vienoje steigiant SCE dalyvaujančiame subjekte ar keliuose tokiuose subjektuose, turėtų atitikti esamų dalyvavimo priimant sprendimus sistemų ir praktikos panaikinimo ar sumenkinimo riziką. Minėta rizika padidėja tada, kai SCE steigiama reorganizavimo ar susijungimo būdu, kuris skiriasi nuo ex novo SCE steigimo būdo.(11) Jeigu per darbuotojų atstovų ir dalyvaujančių subjektų kompetentingų organų derybas susitarimas nepriimamas, turėtų būti numatyta galimybė dėl tam tikrų standartinių reikalavimų taikymo įsteigtai SCE. Šie standartiniai reikalavimai turėtų užtikrinti veiksmingą daugiašalio darbuotojų informavimo bei konsultavimosi su jais ir jų dalyvavimo atitinkamų SCE organų veikloje praktiką, jeigu prieš įsteigiant SCE prie jos steigimo prisidėjusių bendrovių darbuotojai dalyvavo priimant sprendimus.(12) Jei pirmiau minimų procedūrų taikymo steigiant ex novo SCE dalyvaujantiems subjektams negalima pagrįsti dėl jų pagal dirbančių darbuotojų skaičių mažo dydžio, SCE turi būti taikomos valstybėje narėje, kurioje ji steigia savo registruotą buveinę, arba valstybėse narėse, kuriose yra jos dukterinės bendrovės arba įmonės, galiojančios nacionalinės darbuotojų dalyvavimo taisyklės. Tai neturi pažeisti jau įsteigtos SCE įsipareigojimo vykdyti šias procedūras, jei to prašo dauguma darbuotojų.(13) Darbuotojų dalyvavimui visuotiniuose narių susirinkimuose tiek, kiek leidžia nacionaliniai įstatymai, taikomos specialios nuostatos. Šių nuostatų taikymas netrukdo taikyti kitų formų dalyvavimo, kaip nustatyta šioje direktyvoje.(14) Valstybės narės, numatydamos atitinkamas nuostatas, turi užtikrinti, kad po SCE įsteigimo atsiradus struktūrinių pasikeitimų, tam tikrais atvejais gali būti iš naujo deramasi dėl darbuotojų dalyvavimo sąlygų.(15) Turėtų būti numatyta galimybė šios direktyvos besilaikantiems darbuotojų atstovams, vykdant savo funkcijas, naudotis apsauga ir garantijomis, panašiomis į apsaugą ir garantijas darbuotojų atstovams taikomas pagal valstybės, kurioje minėti asmenys dirba, teisės aktus ir (arba) praktiką. Tie darbuotojai neturėtų būti jokiu būdu diskriminuojami, įskaitant priekabiavimą, jei jie teisėtai vykdo savo veiklą, ir turėtų naudotis vienoda apsauga nuo atleidimo iš darbo ir kitų sankcijų taikymo.(16) Svarbios informacijos konfidencialumas turėtų išlikti net ir pasibaigus darbuotojų atstovų kadencijai, ir turėtų būti numatyta galimybė, leidžianti SCE kompetentingam organui nepateikti informacijos, kuria išviešinus galėtų būti padaryta labai didelė žala SCE veiklai.(17) Jeigu SCE ir jos dukterinėms bendrovėms bei įmonėms taikoma 1994 m. rugsėjo 22 d. Tarybos direktyva 94/45/EB dėl Europos darbų tarybos steigimo arba Bendrijos mastu veikiančių įmonių ir Bendrijos mastu veikiančių įmonių grupių darbuotojų informavimo bei konsultavimosi su jais tvarkos nustatymo [5], SCE ir jos dukterinėms bendrovėms bei įmonėms neturėtų būti taikomos minėtos direktyvos nuostatos ir nuostata, perkelianti ją į nacionalinės teisės aktus, išskyrus tuos atvejus, kai specialusis derybų organas nusprendžia nepradėti naujų derybų arba nutraukti jau pradėtąsias.(18) Ši direktyva neturėtų daryti poveikio galiojančioms dalyvavimo priimant sprendimus teisėms ir kitoms esamoms atstovavimo struktūroms, numatytoms pagal Bendrijos ir nacionalinės teisės aktus bei praktiką.(19) Jei šioje direktyvoje nustatyti įsipareigojimai nevykdomi, valstybės narės turėtų imtis atitinkamų priemonių.(20) Sutartyje nėra nustatyta kitokių įgaliojimų, nei nustatytieji jos 308 straipsnyje, kurių reikia, kad Bendrija galėtų priimti siūlomą direktyvą.(21) Svarbiausias šios direktyvos principas ir joje nustatytas tikslas yra apsaugoti darbuotojų įgytas dalyvavimo priimant bendrovės sprendimus teises. Atsižvelgiant į darbuotojų teises, galiojusias prieš įsteigiant SCE, jiems turėtų būti suteiktos teisės dalyvauti priimant sprendimus SCE ("prieš ir po" principas). Dėl to toks požiūris turėtų būti taikomas ne tik steigiant naują SCE, bet ir struktūriniams veikiančios SCE pokyčiams ir jų proceso paveiktiems subjektams. Todėl SCE registruotą buveinę perkeliant iš vienos valstybės narės į kitą, turi būti toliau užtikrinamas bent jau tokio paties lygio darbuotojų dalyvavimas. Be to, jei įregistravus SCE pasiekta arba viršyta darbuotojų dalyvavimo riba, šios teisės taikomos taip pat, kaip jos būtų taikomos, jei ši riba būtų pasiekta arba viršyta iki įregistravimo.(22) Valstybės narės gali numatyti, kad profesinių sąjungų atstovai galėtų dalyvauti specialiajame derybų organe, nepaisant to, ar jie dirba prie SCE steigimo prisidedančiame subjekte. Šiuo atveju valstybės narės turėtų sugebėti įgyvendinti minėtą teisę tais atvejais, kai profesinių sąjungų atstovai pagal nacionalinės teisės aktus turi teisę dalyvauti ir balsuoti priežiūros arba administraciniuose bendrovės organuose.(23) Kai kuriose valstybėse narėse darbuotojų dalyvavimą priimant sprendimus ir kitas darbo santykių sritis reglamentuoja nacionalinės teisės aktai ir praktika, kurie šiuo atveju taip pat apima kolektyvines sutartis įvairiais nacionaliniais, sektorių ir (arba) bendrovių lygiais,PRIĖMĖ ŠIĄ DIREKTYVĄ:I SKIRSNISBENDROSIOS NUOSTATOS1 straipsnisTikslas1. Ši direktyva reglamentuoja darbuotojų dalyvavimą sprendžiant Europos kooperacinių bendrovių (toliau – SCE) reikalus, kaip nurodyta Reglamente (EB) Nr. 1435/2003.2. Šiuo tikslu priemonės dėl darbuotojų dalyvavimo nustatomos kiekvienoje SCE 3–6 straipsniuose nustatyta derybų tvarka, o 7 ir 8 straipsniuose nurodytais atvejais – priede nustatyta tvarka.2 straipsnisSąvokų apibrėžimaiŠioje direktyvoje:a) "SCE"– tai kiekviena kooperacinė bendrovė, įsteigta pagal Reglamentą (EB) Nr. 1435/2003;b) "dalyvaujantys juridiniai asmenys" – tai bendrovės ir firmos, kaip apibrėžta Sutarties 48 straipsnio antroje dalyje, tarp jų kooperatyvai ir juridiniai asmenys, įsteigti ir veikiantys pagal valstybės narės įstatymus, tiesiogiai prisidedantys prie SCE steigimo;c) dalyvaujančio juridinio subjekto arba SCE "dukterinė bendrovė" – tai įmonė, kuriai tas juridinis subjektas arba SCE turi dominuojančios įtakos pagal Direktyvos 94/45/EB 3 straipsnio 2–7 dalis;d) "susijusi dukterinė bendrovė arba įmonė" – tai dalyvaujančio juridinio subjekto dukterinė bendrovė arba įmonė, kuriai siūloma tapti steigiamos SCE dukterine bendrove arba įmone;e) "darbuotojų atstovai" – tai nacionalinės teisės aktuose ir (arba) praktikoje numatyti darbuotojų atstovai;f) "atstovaujantis organas" – tai darbuotojams atstovaujantis organas, įkurtas 4 straipsnyje nurodytais susitarimais arba pagal priedo nuostatas, siekiant informuoti bei konsultuoti SCE ir Bendrijoje esančias jos dukterines bendroves bei įmones, o kai kuriais atvejais – tam, kad būtų galima naudotis teise dalyvauti priimant SCE sprendimus;g) "specialusis derybų organas" – tai pagal 3 straipsnį įsteigtas organas, deryboms su dalyvaujančių juridinių subjektų kompetentingu organu dėl priemonių, skirtų darbuotojų dalyvavimui priimant sprendimus SCE, nustatymo;h) "darbuotojų dalyvavimas priimant sprendimus" – tai bet koks būdas, įskaitant informavimą, konsultavimąsi ir dalyvavimą, kuriuo darbuotojų atstovai gali daryti poveikį įmonėje priimtiniems sprendimams;i) "informavimas" – tai SCE kompetentingo organo vykdomas darbuotojus ir (arba) darbuotojų atstovus atstovaujančio organo informavimas klausimais, susijusiais su pačia SCE ir kuria nors iš jos dukterinių bendrovių ar įmonių, esančių kitoje valstybėje narėje, arba klausimais, kurie viršija sprendimus priimančių organų įgaliojimus vienoje valstybėje narėje. Tokios informacijos perdavimo būdas ir turinys padeda darbuotojų atstovams deramai įvertinti galimą poveikį ir prireikus pasirengti konsultacijoms su kompetentingu SCE organu;j) "konsultavimasis" – tai dialogo tarp darbuotojams ir (arba) darbuotojų atstovams atstovaujančio organo ir kompetentingo SCE organo užmezgimas ir pasikeitimas nuomonėmis. Nuomonių pasikeitimo laikas, būdas ir turinys turi būti tokie, kad darbuotojų atstovai, vadovaudamiesi pateikta informacija, galėtų pareikšti savo nuomonę apie kompetentingo organo numatytas priemones, į kurias gali būti atsižvelgiama SCE sprendimų priėmimo procese;k) "dalyvavimas" – tai darbuotojams ir (arba) darbuotojų atstovams atstovaujančio organo dalyvavimas sprendžiant juridinio subjekto reikalus, suteikiant jiems teisę:- rinkti ar skirti kai kuriuos juridinio subjekto priežiūros ir administracinio organo narius arba- rekomenduoti ir (arba) nepritarti kai kurių arba visų juridinio subjekto priežiūros ir administracinio organo narių paskyrimui.II SKIRSNISDERYBŲ TVARKA, TAIKOMA SCE, ĮSTEIGTOMS NE MAŽIAU KAIP DVIEJŲ JURIDINIŲ SUBJEKTŲ ARBA REORGANIZAVIMO BŪDU3 straipsnisSpecialiojo derybų organo įkūrimas1. Dalyvaujančių juridinių subjektų valdymo arba administraciniai organai, parengę SCE steigimo planą, kiek galima greičiau imasi būtinų priemonių, įskaitant informacijos apie dalyvaujančius juridinius subjektus ir dukterines bendroves arba įmones ir apie jų darbuotojų skaičių pateikimą, kad su juridinių subjektų darbuotojų atstovais būtų galima pradėti derybas dėl priemonių, susijusių su darbuotojų dalyvavimu priimant SCE sprendimus.2. Šiuo tikslu, vadovaujantis toliau išdėstytomis nuostatomis, įkuriamas specialusis dalyvaujančių juridinių subjektų ir susijusių dukterinių bendrovių arba įmonių darbuotojams atstovaujantis derybų organas:a) renkant arba skiriant specialiojo derybų organo narius, jis turi užtikrinti, kad:i) šie nariai būtų renkami arba skiriami proporcingai darbuotojų, dirbančių kiekvienos valstybės narės dalyvaujančiuose juridiniuose subjektuose ir susijusiose dukterinėse bendrovėse arba įmonėse, skaičiui, valstybei narei skiriant vieną vietą pagal tam tikrą joje dirbančių darbuotojų skaičių, kuris sudaro 10 % arba mažiau visose valstybėse narėse dirbančių darbuotojų skaičiaus;ii) steigiant SCE susijungimo būdu, iš kiekvienos valstybės narės dalyvautų tiek papildomų narių, kiek gali prireikti, siekiant užtikrinti, kad specialiajame derybų organe būtų bent vienas narys, atstovaujantis kiekvienam dalyvaujančiam kooperatyvui, kuris yra registruotas ir turi darbuotojų toje valstybėje narėje ir kurį, kaip atskirą juridinį asmenį, siūloma likviduoti įregistravus SCE, jeigu:- tokie papildomi nariai sudaro ne daugiau kaip 20 % narių, paskirtų i punkte nustatyta tvarka, ir,- atsižvelgiant į specialiojo derybų organo sudėtį, jame darbuotojams neturi būti atstovaujama du kartus.Jeigu tokių kooperatyvų yra daugiau negu pirmoje pastraipoje nurodytų turimų papildomų vietų, šios papildomos vietos įvairių valstybių narių kooperatyvams paskirstomos mažėjančia jose dirbančių darbuotojų skaičiaus tvarka;b) valstybės narės nustato, kokiu būdu rinktini arba paskirtini specialiojo derybų organo nariai, kurie turi būti išrinkti arba paskirti jų teritorijose. Valstybės narės imasi būtinų priemonių, užtikrinančių, kad, jei įmanoma, tarp tokių narių būtų bent vienas narys, atstovaujantis kiekvienam dalyvaujančiam juridiniam subjektui, turinčiam darbuotojų atitinkamoje valstybėje narėje. Dėl tokių priemonių negali padidėti bendras narių skaičius. Darbuotojų atstovų iškėlimo kandidatais, paskyrimo arba rinkimo būdai turi skatinti lyčių pusiausvyrą.Valstybės narės gali numatyti, kad tarp minėtų narių būtų profesinių sąjungų atstovai, nepaisant to, ar jie dirba dalyvaujančiame juridiniame subjekte, ar susijusioje dukterinėje bendrovėje arba įmonėje.Nepažeisdamos atstovaujančio organo įkūrimo apribojimus nustatančių nacionalinės teisės aktų ir (arba) praktikos, valstybės narės užtikrina, kad įmonių, kurios savo darbuotojų atstovų neturi ne dėl savo kaltės, darbuotojai turėtų teisę rinkti ar skirti specialiojo derybų organo narius.3. Specialusis derybų organas ir dalyvaujančių bendrovių kompetentingi organai susitaria raštu dėl priemonių, taikytinų darbuotojų dalyvavimui priimant SCE sprendimus.Šiuo tikslu, dalyvaujančių juridinių subjektų kompetentingi organai prieš registruojant SCE informuoja specialųjį derybų organą apie SCE steigimo planą ir faktinį jos steigimo procesą.4. Laikantis šio straipsnio 6 dalyje numatytų reikalavimų specialusis derybų organas sprendimus priima absoliučia savo narių balsų dauguma, jeigu ši dauguma atitinkamai atstovauja absoliučiai darbuotojų daugumai. Kiekvienas narys turi vieną balsą. Tačiau, jeigu derybų metu nusprendžiama sumažinti dalyvavimo teises, tai daugumą balsų, kurios reikia sprendimui dėl tokio susitarimo priimti, sudaro du trečdaliai specialiojo derybų organo narių, atstovaujančių ne mažiau kaip dviem trečdaliams visų darbuotojų, įskaitant ne mažiau kaip dviejose valstybėse narėse dirbantiems darbuotojams atstovaujančių narių balsus,- kai SCE turi būti įsteigta susijungimo būdu, jeigu dalyvaujantieji sudaro ne mažiau kaip 25 % viso dalyvaujančių kooperatyvų darbuotojų skaičiaus, arba- kai SCE turi būti įsteigta sukuriant kontroliuojančiąją bendrovę arba bet kokiu kitu būdu, jeigu dalyvaujantys darbuotojai sudaro ne mažiau kaip 50 % viso dalyvaujančių juridinių subjektų darbuotojų skaičiaus.Sumažintos dalyvavimo teisės – tai 2 straipsnio k punkte nurodytas SCE organų narių skaičius, mažesnis už didžiausią dalyvaujančių juridinių subjektų narių skaičių.5. Derybų tikslais specialusis derybų organas gali pasitelkti savo nuožiūra pasirinktus ekspertus, pavyzdžiui, atitinkamo Bendrijos lygio profesinių sąjungų organizacijų atstovus. Tokie ekspertai specialiojo derybų organo prašymu derybų posėdžiuose gali dalyvauti kaip patarėjai, kai reikia skatinti derinimą ir nuoseklumą Bendrijos lygiu. Specialusis derybų organas gali nuspręsti informuoti apie derybų pradžią atitinkamas nepriklausomas organizacijas, įskaitant ir profesines sąjungas.6. Specialusis derybų organas antroje pastraipoje nurodyta balsų dauguma gali nuspręsti nepradėti naujų derybų arba nutraukti pradėtąsias ir veikti pagal darbuotojų informavimo ir konsultavimosi su jais taisykles, galiojančias valstybėse narėse, kuriose yra SCE darbuotojų. Tokiu sprendimu sustabdoma 4 straipsnyje nurodyto susitarimo sudarymo tvarka. Jeigu minėtas sprendimas priimamas, jokia priedo nuostata netaikoma.Specialusis derybų organas dviejų trečdalių narių dauguma gali nuspręsti nepradėti naujų derybų arba nutraukti pradėtąsias. Šie nariai turi atstovauti ne mažiau kaip dviem trečdaliams darbuotojų, skaičiuojant darbuotojų, atstovaujančių ne mažiau kaip dviejose valstybėse narėse dirbantiems darbuotojams, balsus.Steigiant SCE reorganizavimo būdu ši pastraipa netaikoma, jeigu dalyvaujama kooperatyve, kuris turi būti reorganizuojamas.Specialiojo derybų organo veikla atnaujinama raštu paprašius ne mažiau kaip 10 % SCE, jos dukterinių bendrovių ir įmonių darbuotojų arba jų atstovų, ir ne anksčiau kaip praėjus dvejiems metams nuo pirmiau minėto sprendimo priėmimo, jeigu šalys nesusitaria derybų atnaujinti anksčiau. Jeigu specialusis derybų organas nusprendžia atnaujinti derybas su vadovybe, tačiau jų metu susitarimas nepriimamas, jokia priedo nuostata netaikoma.7. Siekiant sudaryti sąlygas specialiajam derybų organui tinkamai atlikti savo užduotį, visas išlaidas, susijusias su jo veikla ir apskritai su derybomis, padengia dalyvaujantys juridiniai subjektai.Laikydamosi šio principo, valstybės narės gali nustatyti biudžeto taisykles, susijusias su specialiojo derybų organo veikla. Valstybės narės visų pirma gali numatyti finansavimo skyrimą tik vienam ekspertui.4 straipsnisSusitarimo turinys1. Derybose dalyvaujančių juridinių subjektų kompetentingi organai ir specialusis derybų organas bendradarbiauja, kad susitartų dėl priemonių, susijusių su SCE darbuotojų dalyvavimu priimant sprendimus.2. Nepažeidžiant šalių savarankiškumo ir laikantis šio straipsnio 4 dalies reikalavimų, šio straipsnio 1 dalyje minimame dalyvaujančių juridinių subjektų kompetentingų organų ir specialiojo derybų organo susitarime nurodoma:a) susitarimo taikymo sritis;b) atstovaujančio organo, kuris bus SCE kompetentingo organo partneriu diskusijose dėl priemonių, susijusių su SCE ir jos dukterinių bendrovių bei įmonių darbuotojų informavimu ir konsultavimusi, sudėtis, narių skaičius ir vietų paskirstymas;c) atstovaujančio organo funkcijos ir jo informavimo bei konsultavimosi su juo tvarka;d) atstovaujančio organo susirinkimų periodiškumas;e) finansiniai ir materialiniai ištekliai, kuriuos reikia skirti atstovaujančiam organui;f) jeigu per derybas šalys nusprendžia vietoj atstovaujančio organo nustatyti vieną arba daugiau informavimo ir konsultavimosi procedūrų, – tokių procedūrų įgyvendinimo priemonės;g) jeigu per derybas šalys nusprendžia nustatyti priemones dėl dalyvavimo, jų turinys, įskaitant (tam tikrais atvejais) SCE administracinio ar priežiūros organo narių, kuriuos darbuotojai turės teisę rinkti, skirti, rekomenduoti arba nepritarti, skaičių, narių rinkimo, skyrimo, rekomendavimo arba nepritarimo kandidatūroms tvarka ir minėtų narių teisės;h) susitarimo įsigaliojimo data ir trukmė, pakartotinio susitarimo svarstymo atvejai ir tvarka, įskaitant tuos atvejus, kai po SCE įsteigimo joje ir jos dukterinėse bendrovėse ir įmonėse atsiranda struktūrinių pokyčių.3. Susitarimui netaikomos priede išvardytos standartinės taisyklės, jeigu jame nėra to reikalaujančios nuostatos.4. Nepažeidžiant 15 straipsnio 3 dalies a punkto, jeigu SCE steigiama reorganizavimo būdu, visi susitarime nurodomi darbuotojų dalyvavimo priimant sprendimus elementai turi būti bent jau tokio pat lygio, kaip į SCE reorganizuojamoje bendrovėje egzistuojantys elementai.5. Susitarime gali būti nustatytos sąlygos, pagal kurias darbuotojams suteikiama teisė dalyvauti visuotiniuose narių susirinkimuose arba skyrių ar sektorių susirinkimuose remiantis šios direktyvos 9 straipsniu ir Reglamento (EB) Nr. 1435/2003 59 straipsnio 4 dalimi.5 straipsnisDerybų trukmė1. Derybos prasideda iš karto, kai tik įsteigiamas specialusis derybų organas, ir jos gali tęstis šešis mėnesius nuo jo įsteigimo.2. Šalys bendru susitarimu gali pratęsti šio straipsnio 1 dalyje nurodytą derybų laikotarpį ne ilgiau kaip vieneriems metams nuo specialiojo derybų organo įsteigimo.6 straipsnisDerybų tvarką reglamentuojantys teisės aktai3, 4 ir 5 straipsniuose nurodytai derybų tvarkai taikomi valstybės narės, kurioje yra registruota SCE buveinė, teisės aktai, jei šioje direktyvoje nenumatyta kitaip.7 straipsnisStandartinės taisyklės1. Valstybės narės, siekdamos įgyvendinti 1 straipsnyje nustatytą tikslą, nustato standartines darbuotojų dalyvavimo priimant sprendimus taisykles, atitinkančias priedo nuostatas.Valstybės narės, kurioje yra registruota SCE buveinė, teisės aktais nustatytos standartinės taisyklės taikomos nuo SCE įregistravimo dienos, jeigu:a) taip susitaria šalys arbab) iki 5 straipsnyje nustatytos termino pabaigos nepriimamas joks susitarimas ir- kiekvieno dalyvaujančio juridinio subjekto kompetentingas organas nusprendžia pritarti standartinių taisyklių taikymui SCE ir tęsti SCE registravimą ir- specialusis derybų organas nepriėmė 3 straipsnio 6 dalyje nurodyto sprendimo.2. Be to, pagal priedo 3 dalį valstybės narės, kurioje registruojama SCE, nacionalinės teisės aktuose nustatytos standartinės taisyklės taikomos tik jei:a) SCE steigiama reorganizavimo būdu, jeigu valstybės narės taisyklės dėl darbuotojų dalyvavimo administraciniame ar priežiūros organe buvo taikomos kooperatyvui, reorganizuotam į SCE;b) SCE steigiama susijungimo būdu:- jeigu, prieš registruojant SCE, viename iš dalyvaujančių kooperatyvų arba keliuose dalyvaujančiuose kooperatyvuose, kuriuose dirba ne mažiau kaip 25 % visų juose dirbančių darbuotojų, buvo taikoma viena arba kelios dalyvavimo formos, arba- jeigu, prieš registruojant SCE, viename iš dalyvaujančių kooperatyvų arba keliuose dalyvaujančiuose kooperatyvuose, kuriuose dirba mažiau kaip 25 % visų dalyvaujančių kooperatyvų darbuotojų, buvo taikoma viena arba kelios dalyvavimo formos ir jeigu taip nusprendžia specialusis derybų organas;c) kai SCE steigiama bet kokiu kitu būdu:- jeigu, prieš registruojant SCE, viename iš dalyvaujančių kooperatyvų arba keliuose dalyvaujančiuose kooperatyvuose, kuriuose dirba ne mažiau kaip 50 % visų juose dirbančių darbuotojų, buvo taikoma viena arba kelios dalyvavimo formos, arba- jeigu, prieš registruojant SCE, viename iš dalyvaujančių kooperatyvų arba keliuose dalyvaujančiuose kooperatyvuose, kuriuose dirba mažiau kaip 50 % visų dalyvaujančių kooperatyvų darbuotojų, buvo taikoma viena arba kelios dalyvavimo formos ir jeigu taip nusprendžia specialusis derybų organas.Jeigu įvairiuose dalyvaujančiuose juridiniuose subjektuose buvo taikoma daugiau nei viena dalyvavimo forma, specialusis derybų organas nusprendžia, kuri iš tų formų turi būti taikoma SCE. Valstybės narės gali nustatyti taisykles, taikomas tada, kai nepriimamas joks sprendimas dėl jų teritorijoje registruotos SCE. Specialusis derybų organas informuoja dalyvaujančių juridinių subjektų kompetentingus organus apie visus pagal šią straipsnio dalį priimtus sprendimus.3. Valstybės narės gali nuspręsti ir netaikyti priedo 3 dalies standartinių taisyklių 2 dalies b punkte numatytu atveju.III SKIRSNISTAISYKLĖS, TAIKOMOS SCE, ĮSTEIGTOMS TIK FIZINIŲ ASMENŲ ARBA VIENO JURIDINIO SUBJEKTO IR FIZINIŲ ASMENŲ8 straipsnis1. Jei SCE yra įsteigta tik fizinių asmenų arba vieno juridinio subjekto ir fizinių asmenų, ir joje dirba ne mažiau kaip 50 darbuotojų bent dvejose valstybėse narėse, taikomos 3–7 straipsnių nuostatos.2. Jei SCE yra įsteigta tik fizinių asmenų arba vieno juridinio subjekto ir fizinių asmenų, ir joje dirba mažiau kaip 50 darbuotojų arba 50 ir daugiau darbuotojų tik vienoje valstybėje narėje, darbuotojų dalyvavimą priimant sprendimus reglamentuoja šios sąlygos:- pačioje SCE taikomos valstybės narės, kurioje yra SCE registruota buveinė, kitiems tos pačios rūšies subjektams taikytinos nuostatos,- jos dukterinėse bendrovėse ir įmonėse taikomos valstybės narės, kurioje jos yra, kitiems tos pačios rūšies subjektams taikytinos nuostatos.SCE, veikiančios pagal dalyvavimo principą, registruotą buveinę perkėlus iš vienos valstybės narės į kitą, toliau taikomos bent jau tokio paties lygio darbuotojų dalyvavimo priimant sprendimus teisės.3. Įregistravus šio straipsnio 2 dalyje minimą SCE, ne mažiau kaip trečdalio SCE ir jos dukterinių bendrovių ir įmonių darbuotojų, dirbančių bent dvejose valstybėse narėse, prašymu, arba jei bendras bent dvejose valstybėse narėse dirbančių darbuotojų skaičius siekia arba yra didesnis nei 50, taikomos mutatis mutandis 3–7 straipsnių nuostatos. Tokiu atveju "dalyvaujantys juridiniai subjektai" ir "susijusios dukterinės bendrovės arba įmonės" atitinkamai keičiami "SCE" ir "SCE dukterinės bendrovės arba įmonės".IV SKIRSNISDALYVAVIMAS VISUOTINIAME NARIŲ SUSIRINKIME ARBA SKYRIŲ AR SEKTORIŲ SUSIRINKIMUOSE9 straipsnisLaikantis Reglamento (EB) Nr. 1435/2003 59 straipsnio 4 dalyje nustatytų apribojimų, SCE darbuotojai ir (arba) jų atstovai turi teisę dalyvauti visuotiniame narių susirinkime arba, jei yra, skyriaus arba sektoriaus susirinkime su balsavimo teise šiomis aplinkybėmis:1) kai taip nusprendžia šalys 4 straipsnyje minimu susitarimu arba2) kai pagal šią sistemą veikiantis kooperatyvas pertvarkomas į SCE; arba3) jei SCE įsteigta ne reorganizavimo būdu, dalyvaujantis kooperatyvas veikė pagal šią sistemą ir:i) šalys negali pasiekti susitarimo, kaip minima 4 straipsnyje, iki 5 straipsnyje nurodyto termino irii) taikomi 7 straipsnio 1 dalies b punktas ir priedo 3 dalis; iriii) prieš įregistruojant SCE, tarp susijusių dalyvaujančių kooperatyvų pagal tokią sistemą veikiančiame dalyvaujančiame kooperatyve galioja didžiausias dalyvavimo, kaip apibrėžta 2 straipsnio k dalyje, santykis.V SKIRSNISĮVAIRIOS NUOSTATOS10 straipsnisIšlygos ir konfidencialumas1. Valstybės narės numato, kad specialiojo derybų arba atstovaujančio organo nariams ir jiems padedantiems ekspertams būtų uždrausta atskleisti jiems suteiktą slaptą informaciją.Tai taikoma ir darbuotojų atstovams pagal informavimo ir konsultavimosi procedūrą.Minėti asmenys, kad ir kur jie būtų, net ir pasibaigus jų kadencijai privalo toliau vykdyti šį įsipareigojimą.2. Kiekviena valstybė narė konkrečiais atvejais ir laikydamasi nacionalinės teisės aktuose nustatytų sąlygų bei apribojimų, numato, kad jos teritorijoje įsteigtos SCE arba dalyvaujančio juridinio subjekto priežiūros arba administracinis organas neprivalo perduoti informacijos, jeigu jos pobūdis yra toks, kad, remiantis objektyviais kriterijais, ją perdavus būtų labai pakenkta SCE (arba, atsižvelgiant į aplinkybes, dalyvaujančio juridinio subjekto) interesams arba jos dukterinių bendrovių ir įmonių veiklai arba, jeigu toks perdavimas būtų joms žalingas.Valstybė narė gali numatyti, kad tokia informacija gali būti pateikiama gavus išankstinį administracinės institucijos arba teismo leidimą.3. Kiekviena valstybė narė jos teritorijoje įsteigtoms SCE gali nustatyti konkrečias nuostatas, kurių tiesioginė ir pagrindinė paskirtis – duoti ideologinius nurodymus dėl informacijos ir nuomonių reiškimo, tačiau šios direktyvos priėmimo dieną tokios nuostatos jau turi būti numatytos nacionalinės teisės aktuose.4. Taikydamos 1, 2 ir 3 dalis, valstybės narės numato administracinės institucijos arba teismo sprendimo apskundimo procedūras, kurias darbuotojų atstovai gali inicijuoti tada, kai SCE arba dalyvaujančio juridinio subjekto priežiūros arba administracinis organas reikalauja konfidencialumo arba nesuteikia informacijos.Tokios procedūros gali apimti atitinkamos informacijos konfidencialumą saugančias priemones.11 straipsnisAtstovaujančio organo veikla ir darbuotojų informavimo bei konsultavimosi su jais tvarkaKompetentingas SCE organas ir atstovaujantis organas bendradarbiauja, deramai atsižvelgdami į vienas kito teises ir įsipareigojimus.Šis reikalavimas taip pat taikomas bendradarbiavimui tarp SCE priežiūros arba administracinio organo ir darbuotojų atstovų bei darbuotojų informavimo ir konsultavimosi su jais tvarkai.12 straipsnisDarbuotojų atstovų apsaugaSpecialiojo derybų organo nariai, atstovaujančio organo nariai ir darbuotojų atstovai, vykdantys funkcijas pagal informavimo ir konsultavimosi tvarką, ir visi SCE priežiūros arba administracinio organo darbuotojų atstovai, kurie yra SCE, jos dukterinių bendrovių, įmonių arba dalyvaujančio juridinio subjekto darbuotojai, vykdydami savo funkcijas, naudojasi tokia pat apsauga ir garantijomis, kurios darbuotojų atstovams yra numatytos pagal šalies, kurioje jie dirba, galiojančius nacionalinės teisės aktus ir (arba) praktiką.Šis reikalavimas pirmiausia taikomas dalyvavimui specialiojo derybų organo arba atstovaujančio organo posėdyje, bet kuriame kitame posėdyje pagal 4 straipsnio 2 dalies f punkte nurodytą susitarimą arba bet kuriame administracinio ar priežiūros organo posėdyje ir atlyginimų išmokėjimui dalyvaujančiame juridiniame subjekte arba SCE ar jos dukterinėse bendrovėse arba įmonėse dirbantiems darbuotojams per jų nebuvimo darbe laikotarpį, reikalingą jų pareigoms atlikti.13 straipsnisNetinkamas tvarkos taikymasValstybės narės imasi tam tikrų Bendrijos teisę atitinkančių priemonių, neleidžiančių netinkamai naudotis SCE, kai siekiama atimti iš darbuotojų teises dalyvauti priimant sprendimus arba neleisti jomis pasinaudoti.14 straipsnisŠios direktyvos laikymasis1. Kiekviena valstybė narė užtikrina, kad SCE įmonių vadovai ir SCE teritorijoje įsteigtų dukterinių bendrovių arba dalyvaujančių juridinių subjektų priežiūros arba administravimo organai, darbuotojų atstovai arba, atsižvelgiant į aplinkybes, patys darbuotojai vykdytų šioje direktyvoje nustatytus įpareigojimus, nesvarbu, ar SCE registruota būstinė yra minėtos valstybės narės teritorijoje.2. Šios direktyvos nesilaikymo atvejais valstybės narės numato atitinkamas priemones, administracines arba teismines procedūras šioje direktyvoje nustatytų įpareigojimų įvykdymui užtikrinti.15 straipsnisŠios direktyvos ir kitų nuostatų sąsaja1. Kai SCE yra Bendrijos lygiu veikianti įmonė arba Bendrijos lygiu veikiančių įmonių grupės kontroliuojančioji įmonė, kaip apibrėžta Direktyvoje 94/45/EB arba 1997 m. gruodžio 15 d. Tarybos direktyvoje 97/74/EB [6] dėl pirmiau nurodytos direktyvos taikymo Jungtinei Karalystei, šių direktyvų nuostatos ir nuostatos, perkeliančios jas į nacionalinės teisės aktus, pirmiau nurodytoms įmonėms arba jų dukterinėms įmonėms netaikomos.Vis dėlto, jeigu specialusis derybų organas pagal 3 straipsnio 6 dalį nusprendžia nepradėti derybų arba nutraukti pradėtąsias, Direktyva 94/45/EB arba Direktyva 97/74/EB ir nuostatos, perkeliančios jas į nacionalinės teisės aktus, yra taikomos.2. Nacionalinės teisės aktuose ir (arba) praktikoje numatytos nuostatos, susijusios su darbuotojų dalyvavimu bendrovės organuose, kitos negu įgyvendinančios šią direktyvą, netaikomos SCE, kurioms taikomi 3–7 straipsniai.3. Ši direktyva nepažeidžia:a) esamų teisių, numatytų valstybių narių teisės aktuose ir (arba) praktikoje, susijusių su darbuotojų dalyvavimu priimant sprendimus, kurias turi SCE ir jos dukterinių bendrovių bei įmonių darbuotojai, išskyrus teises dalyvauti SCE organų valdyme;b) nacionaliniuose teisės aktuose arba praktikoje numatytų nuostatų dėl dalyvavimo SCE organų valdyme, taikomų SCE dukterinėms bendrovėms arba SCE, kurioms netaikomi 3–7 straipsniai.4. Valstybės narės, siekdamos išlaikyti 3 dalyje nurodytas teises, gali imtis būtinų priemonių, užtikrinančių, kad, įregistravus SCE, dalyvaujančiuose juridiniuose subjektuose, kurie nustos veikę kaip atskiri juridiniai asmenys, išliks darbuotojams atstovaujančios struktūros.16 straipsnisBaigiamosios nuostatos1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. rugpjūčio 18 d., įgyvendina šią direktyvą, arba ne vėliau kaip iki minėtos datos užtikrina, kad administracija ir darbuotojai susitartų dėl reikiamų nuostatų taikymo, įpareigojant valstybes nares imtis visų būtinų priemonių, leidžiančių joms visais atvejais garantuoti šioje direktyvoje nustatytų rezultatų pasiekimą. Apie tai jos nedelsdamos praneša Komisijai.2. Valstybės narės, patvirtindamos šias priemones, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.17 straipsnisKomisijos atliekama peržiūraNe vėliau kaip iki 2009 m. rugpjūčio 18 d. Komisija, pasikonsultavusi su valstybėmis narėmis ir administracija bei darbuotojais Bendrijos lygmeniu, peržiūri šios direktyvos taikymo tvarką, kad prireikus pasiūlytų Tarybai tinkamus pakeitimus.18 straipsnisĮsigaliojimasŠi direktyva įsigalioja jos paskelbimo Europos Sąjungos oficialiajame leidinyje dieną.19 straipsnisAdresataiŠi direktyva skirta valstybėms narėms.Priimta Briuselyje, 2003 m. liepos 22 d.Tarybos varduPirmininkasG. Alemanno[1] OL C 236, 1993 8 31, p. 36.[2] OL C 42, 1993 2 15, p. 75.[3] OL C 223, 1992 8 31, p. 42.[4] OL L 207, 2003 8 18, p. 1.[5] OL L 254, 1994 9 30, p. 64. Direktyva su pakeitimais, padarytais Direktyva 97/74/EB (OL L 10, 1998 1 16, p. 22).[6] OL L 10, 1998 1 16, p. 22.--------------------------------------------------PRIEDASSTANDARTINĖS TAISYKLĖS(minėtos 7 ir 8 straipsniuose)1 dalis: Darbuotojams atstovaujančio organo sudėtisSiekiant įgyvendinti 1 straipsnyje apibūdintus tikslus ir 7 straipsnyje nurodytais atvejais pagal toliau nurodytas taisykles steigiamas atstovaujantis organas.a) Darbuotojus į atstovaujantį organą iš SCE, jos dukterinių bendrovių ir įmonių darbuotojų renka arba skiria darbuotojų atstovai arba, jeigu šių nėra, visi darbuotojai.b) Atstovaujančio organo nariai renkami arba skiriami pagal nacionalinės teisės aktus ir (arba) praktiką.Valstybės narės nustato taisykles, užtikrinančias, kad atstovaujančio organo narių skaičius ir vietų jame paskyrimas būtų pritaikyti prie pokyčių, įvykusių SCE ir jos dukterinėse bendrovėse bei įmonėse. Darbuotojų atstovų iškėlimo kandidatais, paskyrimo arba rinkimo būdai turi skatinti lyčių pusiausvyrą.c) Atstovaujantis organas iš savo narių išrenka specialų komitetą, kurį sudaro ne daugiau kaip trys nariai, jei šis skaičius atitinka minėto organo dydį.d) Atstovaujantis organas priima savo darbo tvarkos taisykles.e) Atstovaujančio organo nariai renkami arba skiriami proporcingai darbuotojų, dirbančių kiekvienos valstybės narės SCE ir atitinkamose dukterinėse bendrovėse arba įmonėse, skaičiui, skiriant valstybei narei vieną vietą pagal joje dirbančių darbuotojų skaičių, kuris sudaro 10 % arba mažiau visose valstybėse narėse dirbančių darbuotojų skaičiaus.f) SCE kompetentingas organas informuojamas apie atstovaujančio organo sudėtį.g) Ne vėliau kaip praėjus ketveriems metams po įsteigimo atstovaujantis organas patikrina, ar pradėti derėtis dėl 4 ir 7 straipsniuose nurodyto susitarimo, ar toliau taikyti pagal šį priedą priimtas standartines taisykles.3 straipsnio 4–7 dalys ir 4, 5 ir 6 straipsniai taikomi mutatis mutandis, jeigu buvo priimtas sprendimas derėtis dėl susitarimo pagal 4 straipsnį. Tokiu atveju vietoj sąvokos "specialusis derybų organas" vartojama sąvoka "atstovaujantis organas". Jeigu iki galutinės derybų datos joks susitarimas nepriimamas, toliau taikomos priemonės, pirmiau patvirtintos pagal standartines taisykles.2 dalis: Standartinės taisyklės, reglamentuojančios informavimą ir konsultavimąsiSCE įsteigto atstovaujančio organo kompetenciją ir įgaliojimus reglamentuoja šios taisyklės:a) Atstovaujančio organo kompetencijai priskiriami klausimai, kurie yra susiję su pačia SCE ir kuria nors jos dukterine bendrove arba įmone, įsteigta kitoje valstybėje narėje, arba kurie viršija tam tikros valstybės narės sprendimus priimančių institucijų įgaliojimus.b) Nepažeidžiant posėdžiams, organizuojamiems pagal c punktą, nustatytų reikalavimų, atstovaujantis organas turi teisę būti informuojamas ir konsultuojamas ir tuo tikslu ne rečiau kaip kartą per metus turi susitikti su SCE kompetentingu organu dėl pastarojo reguliariai rengiamų SCE veiklos ir jos perspektyvų ataskaitų. Vietinės vadovybės yra atitinkamai informuojamos.SCE kompetentingas organas pateikia atstovaujančiam organui administracinio arba tam tikrais atvejais – valdymo ir priežiūros organo posėdžių darbotvarkę ir visų dokumentų, pateikiamų jos visuotiniam narių susirinkimui, kopijas.Posėdyje pirmiausia nagrinėjami klausimai, susiję su struktūra, ekonomine ir finansine padėtimi, iniciatyvomis, skirtomis didinti organizacijos socialinę atsakomybę, galimu verslo, gamybos ir pardavimų augimu, užimtumo būkle ir galimomis jo tendencijomis, investicijomis, esminiais organizacijos pokyčiais, naujų darbo metodų arba gamybos procesų taikymu, gamybos perdavimais, įmonių arba svarbių jų dalių susijungimais, mažinimais arba uždarymais ir kolektyviniu atleidimu iš darbo.c) Esant išimtinėms aplinkybėms, darančioms itin didelį poveikį darbuotojų interesams, ypač įmonių persikėlimo arba perdavimo ar kolektyvinio atleidimo iš darbo atveju, atstovaujantis organas turi teisę būti informuojamas. Atstovaujantis organas arba jo sprendimu ir pirmiausia dėl labai svarbių priežasčių – specialus komitetas turi teisę savo prašymu susitikti su SCE kompetentingu organu arba kitais įgaliojimus priimti sprendimus turinčiais tinkamesnio lygio SCE vadovais, kad būtų informuoti ir pasikonsultuotų klausimais, darančiais didelį poveikį darbuotojų interesams.Jeigu kompetentingas organas nusprendžia nesivadovauti atstovaujančio organo pareikšta nuomone, atstovaujantis organas turi teisę dar kartą susitikti su SCE kompetentingu organu ir siekti susitarimo.Jeigu organizuojamas posėdis su specialiu komitetu, darbuotojams atstovaujantys atstovaujančio organo nariai, kurie yra tiesiogiai susiję su atitinkamomis priemonėmis, taip pat turi teisę dalyvauti tokiame posėdyje.Pirmiau nurodytas posėdis nedaro poveikio kompetentingo organo išimtinėms teisėms.d) Valstybės narės gali nustatyti pirmininkavimo informavimo ir konsultavimosi posėdžiams taisykles.Prieš bet kokį susitikimą su kompetentingu SCE organu, atstovaujantis organas arba, jei reikia, specialus komitetas, kurio narių skaičius padidinamas pagal c punkto trečią pastraipą, turi teisę susitikti be dalyvaujančio kompetentingo organo narių.e) Nepažeidžiant 10 straipsnio, atstovaujančio organo nariai praneša SCE ir jos dukterinių bendrovių ir įmonių darbuotojų atstovams apie informavimo ir konsultavimosi tvarkos turinį bei rezultatą.f) Atstovaujantis organas arba specialus komitetas gali pasitelkti pasirinktus ekspertus.g) Jeigu to reikia, kad atstovaujančio organo nariai galėtų vykdyti pavestas užduotis, jie turi teisę skirti laiko mokymuisi, neprarasdami atlyginimų.h) Atstovaujančio organo išlaidas padengia SCE, aprūpinanti organo narius finansiniais ir materialiniais ištekliais, reikalingais jų pareigoms tinkamai atlikti.Jeigu nesusitariama kitaip, SCE pirmiausia padengia atstovaujančio organo ir specialaus komiteto narių posėdžių organizavimo ir vertimo priemonių bei nakvynės ir kelionės išlaidas.Laikydamosi šių principų, valstybės narės gali nustatyti biudžeto taisykles, susijusias su atstovaujančio organo veikla. Valstybės narės pirmiausia gali numatyti, kad finansavimas skiriamas tik vienam ekspertui.3 dalis: Standartinės taisyklės, reglamentuojančios dalyvavimąDarbuotojų dalyvavimą SCE reglamentuoja šios nuostatos:a) Kai SCE steigiama reorganizavimo būdu ir valstybės narės darbuotojų dalyvavimo administraciniame arba priežiūros organe taisyklės buvo taikomos iki SCE registravimo, visi su darbuotojų dalyvavimu susiję aspektai toliau taikomi SCE. Tuo tikslu b pastraipa taikoma mutatis mutandis.b) Kitais SCE steigimo atvejais SCE, jos dukterinių bendrovių ir įmonių darbuotojai ir (arba) jiems atstovaujantis organas turi teisę rinkti, skirti, rekomenduoti SCE administracinio arba priežiūros organo narius arba nepritarti didžiausiam skiriamų narių skaičiui, kuris yra nustatytas atitinkamoms dalyvaujančioms bendrovėms iki SCE registravimo.c) Jeigu iki SCE registravimo dalyvavimo taisyklės nebuvo taikomos jokiai dalyvaujančiai bendrovei, ši neprivalo priimti nuostatų dėl darbuotojų dalyvavimo.d) Atstovaujantis organas priima sprendimą dėl vietų administraciniame arba priežiūros organe paskirstymo įvairių valstybių narių darbuotojams atstovaujantiems nariams arba SCE darbuotojų rekomenduojamo būdo, arba nepritarimo šių organų narių paskyrimui proporcingai SCE darbuotojų skaičiui kiekvienoje valstybėje narėje. Jeigu vienos valstybės narės arba kelių valstybių narių darbuotojams proporcingumo kriterijus netaikomas, atstovaujantis organas prireikus paskiria narį iš vienos minėtų valstybių narių, konkrečiai – iš valstybės narės, kurioje yra registruota SCE buveinė. Kiekviena valstybė narė gali nustatyti administraciniame arba priežiūros organe jai skiriamas vietas.e) Kiekvienas SCE administracinio arba tam tikrais atvejais – priežiūros organo narys, kurį išrinko, paskyrė arba rekomendavo atstovaujantis organas arba, atsižvelgiant į aplinkybes, darbuotojai, yra tikrasis narys, turintis tokias pat teises ir įsipareigojimus, kaip ir kooperatyvo narius atstovaujantys nariai, įskaitant balsavimo teisę.--------------------------------------------------


title: 1997 m. kovo 25 d. Komisijos direktyva 97/15/EB patvirtinanti Eurokontrolės standartus ir iš dalies keičianti Tarybos direktyvą 93/65/EEB dėl suderintų techninių charakteristikų skrydžių valdymo įrangai ir sistemoms pirkti apibrėžimo ir naudojimotekstas svarbus EEE.

text:
Svarbus teisinis pranešimas

|

31997L0015

Oficialusis leidinys L 095 , 10/04/1997 p. 0016 - 0018

		Komisijos direktyva 97/15/EB1997 m. kovo 25 d.patvirtinanti Eurokontrolės standartus ir iš dalies keičianti Tarybos direktyvą 93/65/EEB dėl suderintų techninių charakteristikų skrydžių valdymo įrangai ir sistemoms pirkti apibrėžimo ir naudojimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. liepos 19 d. Tarybos direktyvą 93/65/EEB dėl suderintų techninių charakteristikų skrydžių valdymo įrangai ir sistemoms pirkti apibrėžimo ir naudojimo [1], ypač į jos 3 straipsnį ir 5 straipsnio 2 dalį,kadangi pagal Direktyvos 93/65/EEB 3 straipsnį Komisija identifikuoja ir priima Eurokontrolės standartus;kadangi Direktyvos 93/65/EEB I priede pateiktas orientacinis Eurokontrolės standartų sąrašas; kadangi tas sąrašas turėtų būti kiek galima išsamesnis;kadangi Direktyvos 93/65/EEB II priede apibrėžti už oro eismo navigacinės įrangos pirkimą atsakingi sutartis sudarantys subjektai; kadangi tą sąrašą būtina nuolat atnaujinti;kadangi atsižvelgiant į tai, kad Eurokontrolė priėmė du standartus, tikslinga, kad tie standartai būti privalomi; kadangi taip pat tikslinga rekomenduojamą I priedo sąrašą iš dalies pakeisti dėl to, jog Eurokontrolė įdiegė Eatchip programą;kadangi būtina iš dalies pakeisti II priedą siekiant atsižvelgti į valstybių narių nurodytus pokyčius ir tam, kad į šį sąrašą būtų įrašomi naujų valstybių narių sutartis sudarantys subjektai;kadangi šioje direktyvoje numatytos priemonės atitinka pagal Direktyvą 93/65/EEB įsteigto komiteto nuomonę,PRIĖMĖ ŠIĄ DIREKTYVĄ:1 straipsnisPrivalomi Eurokontrolės specifikacijų elementai, įtraukti į toliau išvardytus Eurokontrolės standartų dokumentus, priimami tiek, kiek jie būtini integruotai Europos skrydžių valdymo sistemai įgyvendinti:- Eurokontrolės standartas dėl keitimosi operatyviaisiais duomenimis (OLDI), pirmas leidimas, (Eurokontrolės dokumento nuoroda 001-92),- Eurokontrolės standartas dėl keitimosi duomenimis apie skrydžių paslaugas pateikimo (ADEXP), (Eurokontrolės dokumento nuoroda 002-93).2 straipsnisDirektyvos 93/65/EEB I priedas keičiamas šios direktyvos priedu.3 priedasDirektyvos II priedas iš dalies keičiamas taip:1. Eurokontrolės, Belgijos, Danijos, Prancūzijos, Graikijos, Airijos, Italijos, Portugalijos ir Jungtinės Karalystės sutartis sudarantys subjektai keičiami taip:EUROCONTROLĖ Rue de la Fusée, 96 B-1130BelgijaRégie des Voies Aériennes (RVA/RLW)Centre Communication Nord (CCN)rue du Progrès 80 Bte 2B-1030 BruxellesDanijaStatens Luftfahrsvaesen(Civil Aviation Administration)Postbox 744DK-Copenhagen SVBillund LufthavnPO Box 10DK-7190 BillundKøbenhavns Lufthavne A/SPO Box 74Flyvervej 11DK-2770 KastrupPrancūzijaMinistre chargé de l'aviation civileDirection générale de l'aviation civile48, rue Camille DesmoulinsF-92452 Issy-les-Moulineaux Cedexir jeigu turi įgaliojimus:Aéroport de Paris291, Boulevard RaspailF-75675 Paris Cedex 14GraikijaMinistry of Transport and CommunicationsCivil Aviation AuthorityGeneral Directorate of Air Navigationkuris įgaliojimus visų pirma perduoda:Electronics DivisionVasileos Georgiou 1PO Box 73751-16604 EllinikoGR-AthensAirijaThe Irish Aviation AuthorityAviation HouseHawkins StreetIRL-Dublin 2Aer Rianta Cpt.Dublin AirportIRL-County DublinItalijaENAVEnte Nazionale di Assistenza al VoloVia Salaria, 715I-00138 RomaPortugalijaANA-E.P. (Empresa Pública de Aeroportos e Navegação Aérea).Rua D, Edifício 120Aeroporto de LisboaP-1700 LisboaJungtinė KaralystėNational Air Traffic Services LtdCAA House45-59 KingswayUK-London WC2B 6TE2. Į sąrašą įrašomi šie sutartis sudarantys subjektai:AustrijaAustro Control GmbHSchnirchgasse 11A-1030 WienSuomijaIlmailulaitos/Luftfartsverket(CAA Finland)PO Box 50FIN-01531 VantaaŠvedijaSwedish Civil Aviation AdministrationLuftfartsverketVikboplan 11S-601 79 Norrköping4 straipsnis1. Valstybės narės priima nuostatas, kurios, įsigaliojusios ne vėliau kaip iki 1997 m. gruodžio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. Komisija apie tai praneša kitoms valstybėms narėms.5 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyjeÚředním věstníku Evropských společenství.6 straipsnisŠi direktyva skirta valstybėms narėms.Priimta Briuselyje, 1997 m. kovo 25 d.Komisijos varduNeil KINNOCKKomisijos narys[1] OL L 187, 1993 7 29, p. 52.--------------------------------------------------PRIEDAS"I PRIEDAS3 STRAIPSNYJE NURODYTI EUROPOS ORO NAVIGACIJOS SAUGUMO ORGANIZACIJOS STANDARTAIRekomenduojamas sąrašasRyšio sistemosNavigacijos sistemosApžvalgos sistemosDuomenų apdorojimo sistemosOro erdvės valdymas ir skrydžių valdymo metodaiSkrydžių valdymo darbo taisyklės ir eksploatacijos reikalavimaiDarbo jėgos ištekliai"--------------------------------------------------


title: 1989 m. gruodžio 4 d. Tarybos direktyva dėl civilinių ikigarsinių reaktyvinių lėktuvų triukšmo skleidimo ribojimo

text:
Svarbus teisinis pranešimas

|

31989L0629

Oficialusis leidinys L 363 , 13/12/1989 p. 0027 - 0029 specialusis leidimas suomių kalba: skyrius 7 tomas 3 p. 0191  specialusis leidimas švedų kalba: skyrius 7 tomas 3 p. 0191

		Tarybos direktyva1989 m. gruodžio 4 d.dėl civilinių ikigarsinių reaktyvinių lėktuvų triukšmo skleidimo ribojimo(89/629/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 84 straipsnio 2 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi keliamo triukšmo standartų taikymas civiliniams ikigarsiniams reaktyviniams lėktuvams turi rimtų pasekmių oro transporto paslaugų teikimui, ypač, kai tokie standartai riboja tipą lėktuvų, kuriuos gali naudoti aviakompanijos, skatina investuoti į gaminamus naujausius ir tyliausius lėktuvus bei padeda geriau panaudoti turimus pajėgumus, įskaitant oro uostų pajėgumus; kadangi Direktyva 80/51/EEB [4] su pakeitimais, padarytais Direktyva 83/206/EEB [5], nustato tokio keliamo triukšmo ribas;kadangi Tarybos oro transporto tyrimo prioritetinė programa nagrinėja lėktuvų emisijas, įskaitant triukšmą;kadangi Europos Bendrijų aplinkos apsaugos veiksmų programa [6] aiškiai nurodo triukšmo problemos svarbą, ypač į būtinybę imtis veiksmų dėl oro eismo keliamo triukšmo;kadangi būtina toliau mažinti lėktuvų keliamą triukšmą, atsižvelgiant į aplinkos veiksnius, technines galimybes ir ekonominius padarinius;kadangi todėl yra tikslinga leisti į valstybių narių registrus įrašyti tik tuos civilinius ikigarsinius reaktyvinius lėktuvus, kurie atitinka Tarptautinės civilinės aviacijos konvencijos 1988 m. antrosios redakcijos 16 priedo 1 tomo II dalies 3 skyriuje nurodytus standartus; kadangi, kuriant vidaus sienų neturinčią erdvę, yra tikslinga netaikyti šios registravimą draudžiančios taisyklės orlaiviams, įregistruotiems valstybių narių nacionaliniuose registruose 1990 m. lapkričio 1d.; kadangi tokia taisyklė suteiktų judėjimo laisvę ir todėl būtina riboti išimčių suteikimą bei atidžiai kontroliuoti suteiktas išimtis ir riboti jų galiojimo laiką;kadangi, siekiant tokio tikslo, būtina per pagrįstą laiką įvesti bendrąsias taisykles, užtikrinančias suderintą požiūrį, kuris papildytų visoje Bendrijoje galiojančias taisykles; kadangi tai ypač svarbu, atsižvelgiant į pastaruosius skatinimus liberalizuoti Europos oro eismą;kadangi Bendrijos darbas, vykdomas bendradarbiaujant su kitomis tarptautinėmis organizacijomis, parodė, jog lėktuvų, kurie negali patenkinti triukšmo sertifikavimo standartų, nurodytų aukščiau minimo 16 priedo 3 skyriuje, įrašymo į valstybių narių registrus ribojimas mažai pasitarnaus aplinkai ir todėl turi būti laikomas tik pirmąja pakopa, kurią papildys kitos priemonės, ribojančios naudojimą lėktuvų, neatitinkančių minėto 16 priedo 3 skyriuje nurodytų standartų,PRIĖMĖ ŠIĄ DIREKTYVĄ:1 straipsnis1. Ši direktyva nustato civilinių ikigarsinių reaktyvinių lėktuvų keliamo triukšmo ribojimo griežtesnes taisykles.2. Ši direktyva netaikoma lėktuvams, kurių didžiausia kilimo masė yra 34000 kg arba mažiau, ar kuriuose yra 19 ar mažiau keleivinių vietų.2 straipsnis1. Valstybės narės užtikrina, kad nuo 1990 m. lapkričio 1 d. jų ar kitos valstybės narės teritorijoje nebus naudojami civiliniai ikigarsiniai reaktyviniai lėktuvai, registruoti po šios datos, išskyrus, kai jiems išduotas triukšmo pažymėjimas pagal standartus, kurie bent jau prilygsta tiems, kurie nurodyti Tarptautinės civilinės aviacijos 1988 m. antrosios redakcijos 16 priedo 1 tomo II dalies 3 skyriuje.2. Šio straipsnio 1 dalis netaikoma lėktuvams, įregistruotiems valstybių narių nacionaliniuose registruose iki 1990 m. lapkričio 1 d.3. Šio straipsnio 1 dalyje paminėta teritorija neapima Sutarties 227 straipsnio 2 dalyje nurodytų užjūrio departamentų.3 straipsnisValstybės narės imasi būtinų priemonių užtikrinti, kad nebūtų pažeistas 1 straipsnio 1 dalyje nurodytas tikslas, pasinaudojant, pavyzdžiui, kokios nors formos nuomos sutartimi.4 straipsnisValstybės narės gali išimties tvarka netaikyti 2 straipsnio:a) istorinės vertės lėktuvams;b) lėktuvams, kuriuos valstybės narės oro vežėjas naudojo iki 1989 m. lapkričio 1 d. pagal išperkamosios nuomos ar lizingo sutartį, kurios galiojimo laikas nėra pasibaigęs, ir kurie dėl šios priežasties yra įregistruoti ne valstybėje narėje;c) lėktuvus, išnuomotus ne valstybės narės lėktuvų valdytojui ir dėl šios priežasties laikinai išbrauktus iš valstybės narės registro;d) lėktuvui, kuriuo pakeičiamas atsitiktinai sugadintas lėktuvas, kurio oro vežėjas negali pakeisti panašiu rinkoje parduodamu lėktuvu, turinčiu 2 straipsnio 1 dalyje nurodytą triukšmo pažymėjimą, su sąlyga, kad keičiantysis lėktuvas įregistruojamas per vienerius metus nuo įvykusio sugadinimo;e) lėktuvams, kurių variklių dvikontūriškumo laipsnis yra 2 ar daugiau.5 straipsnisValstybės narės gali išimties tvarka netaikyti 2 straipsnio pirmuosius trejus metus, toliau šį laikotarpį vis pratęsdamos iki dvejų metų, jei iki 1995 m. gruodžio 31 d. baigiasi suteiktos išimties galiojimo laikas:- lėktuvams, išsinuomotiems trumpam laikui ne iš valstybių narių, jei oro vežėjas įrodo, kad tai yra įprastinė šio ekonominės veiklos sektoriaus praktika ir kad kitaip jo veiklai bus padarytas neigiamas poveikis,- lėktuvams, kurių valdytojas įrodo, kad kitaip jo veiklai bus padarytas nepagrįstai didelis neigiamas poveikis.6 straipsnis1. Valstybė narė padariusi išimtį informuoja apie tai valstybių narių kompetentingas valdžios institucijas ir Komisiją.2. Valstybės narės pripažįsta galiojančiomis išimtis, kurias kita valstybė narė suteikia pagal 4 ir 5 straipsnius.7 straipsnis1. Valstybės narės priima įstatymus ir kitus teisės aktus, kurie, įsigalioję iki 1990 m. rugsėjo 30 d., įgyvendina šią direktyvą.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.8 straipsnisŠi direktyva skirta valstybėms narėms.Priimta Briuselyje, 1989 m. gruodžio 4 d.Tarybos varduPirmininkasM. Delebarre[1] OL C 37, 1989 2 14, p. 6.[2] OL C 158, 1989 6 26, p. 492.[3] OL C 221, 1989 8 28, p. 1.[4] OL L 18, 1980 1 24, p. 26.[5] OL L 117, 1983 5 4, p. 15.[6] OL C 328, 1987 12 7, p. 1.--------------------------------------------------


title: 1991 m. gruodžio 16 d. Tarybos Direktyva dėl personalo licencijų vykdyti civilinės aviacijos funkcijas abipusio pripažinimo

text:
Svarbus teisinis pranešimas

|

31991L0670

Oficialusis leidinys L 373 , 31/12/1991 p. 0021 - 0025 specialusis leidimas suomių kalba: skyrius 6 tomas 3 p. 0088  specialusis leidimas švedų kalba: skyrius 6 tomas 3 p. 0088

		Tarybos Direktyva1991 m. gruodžio 16 d.dėl personalo licencijų vykdyti civilinės aviacijos funkcijas abipusio pripažinimo(91/670/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 84 straipsnio 2 dalį,atsižvelgdama Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi pakankamas skrydžių įgulų, turinčių reikiamas kvalifikacijas ir licencijas, skaičius yra labai svarbus veiksnys užtikrinant sklandžias ir saugias oro transporto paslaugas;kadangi, be to, kad vidaus rinka būtų baigta kurti 1992 m., reikalinga naši oro transporto sistema, kuri palengvintų asmenų judėjimą Bendrijoje;kadangi oro transportas yra labai dinamiškas ir greitai besivystantis ypatingo tarptautinio pobūdžio sektorius; kadangi dėl to personalo pasiūlos ir paklausos pusiausvyrą galima geriau išlaikyti Bendrijos, o ne nacionaliniu lygiu;kadangi dėl to yra svarbu, kad bendra transporto politika civilinės aviacijos srityje būtų išplėsta taip, kad skrydžio įgulos nariai galėtų laisviau judėti Bendrijoje;kadangi įvairiose valstybėse narėse skrydžio įgulos narių licencijoms taikomi skirtingi reikalavimai;kadangi Bendrijoje šiuo metu nėra nustatyti kvalifikacijų reikalavimai licencijoms; kadangi dėl to valstybės narės ir toliau gali nustatyti tokį kvalifikacijų lygį, kuris garantuotų jų teritorijoje registruoto orlaivio paslaugų saugą; kadangi, nepažeisdamos savo įpareigojimų pagal Sutartį, jos negali reikalauti, kad kurios nors valstybės narės pilietis įgytų tokias kvalifikacijas, kurias paprastai jos nustato pagal savo pačių nacionalines švietimo ir mokymo sistemas, jeigu atitinkamas asmuo jau yra įgijęs tokias kvalifikacijas kitoje valstybėje narėje;kadangi, siekiant palengvinti laikytis Sutarties įpareigojimų ir užtikrinti skrydžio įgulos narių mobilumą, turi būti nustatyta tokio personalo licencijų ir kvalifikacijų pripažinimo Bendrijos tvarka;kadangi privačių pilotų licencijų pripažinimą jau galima nustatyti visose valstybėse narėse;kadangi norėdami, kad jiems būtų leidžiama valdyti orlaivį, registruotą ne toje valstybėje narėje, kurioje jie gavo licenciją, o kitoje, profesionalūs pilotai turi būti papildomai patikrinti ir tokia patikrinimo galimybė turėtų būti suteikta kuo greičiau;kadangi valstybėse narėse esančios mokymo organizacijos ne visuomet atitinka paklausą; kadangi pagal Sutarties 7 straipsnį valstybės narės turi be jokios diskriminacijos priimti kitų valstybių narių piliečius į valstybines ir privačias mokymo įstaigas ir leisti jiems laikyti profesionalų egzaminus;kadangi iki 1993 m. sausio 1 d., siekdama visiško abipusio licencijų pripažinimo, Taryba, atsižvelgdama į tarptautinių organizacijų proceso pažangą, Komisijos siūlymu, kuris turi būti pateiktas iki 1992 m. liepos 1 d., priims priemones dėl suderintų licencijų ir mokymo programų reikalavimų; kadangi kiekviena valstybė narė turės pripažinti bet kurią tuos reikalavimus atitinkančią licenciją,PRIĖMĖ ŠIĄ DIREKTYVĄ:1 straipsnisŠi direktyva taikoma valstybių narių civilinės aviacijos skrydžio įgulos nariams išduotų licencijų abipusio pripažinimo procedūroms.2 straipsnisŠioje direktyvoje:a) licencija — bet kuris kurios nors valstybės narės išduotas galiojantis dokumentas, leidžiantis jo turėtojui atlikti skrydžio įgulos funkcijas kurioje nors valstybėje narėje registruotuose civiliniuose orlaiviuose. Į šį apibrėžimą įeina ir su tokiu dokumentu susijusios kvalifikacijos;b) kvalifikacija — licencijoje ar atskirame dokumente įrašytas teiginys, kuriame nurodytos specialios sąlygos, teisės ar apribojimai, taikomi tokiai licencijai;c) licencijų pripažinimas — valstybės narės kitos valstybės narės išduotos licencijos kartu su teisėmis ir su ja susijusių pažymėjimų pripažinimo ar patvirtinimo aktas. Pripažinimas, kurį valstybė narė gali įforminti savo pačios išduota licencija, neturi galioti ilgiau nei galioja originali licencija;d) pripažinimas — leidimas vienoje kurioje nors valstybėje narėje registruotame orlaivyje taikyti kitoje valstybėje narėje išduotą licenciją kartu su jos teisėmis;e) patvirtinimas — valstybės narės aiškus pareiškimas, kad kitos valstybės narės išduota licencija gali būti naudojama taip pat, kaip ir jos pačios išduota licencija;f) skrydžio įgulos nariai — tai licenciją turintis personalas, atsakingas už pareigas, būtinas orlaivio valdymui skrydžio metu. Šis apibrėžimas taikomas pilotams, skrydžio šturmanams ir skrydžio inžinieriams.3 straipsnis1. Valstybė narė, be reikalo nedelsdama ir netaikydama papildomų testų, pripažįsta bet kurią kitos valstybės narės išduotą licenciją kartu su susijusiomis privilegijomis ir pažymėjimais.2. Bet kuriam asmeniui, turinčiam kurios nors valstybės narės išduotą piloto mėgėjo licenciją, leidžiama skraidyti kitoje valstybėje narėje registruotu orlaiviu. Šį pripažinimą riboja piloto mėgėjo licencijos turėtojo teisės ir susijusios orlaivio kvalifikacijos pagal vizualiųjų skrydžių taisykles (VFR), skraidant dieną tik sertifikuotais vienpiločiais orlaiviais.4 straipsnis1. 3 straipsnio 1 dalis taikoma, kai kurios nors valstybės narės išduota licencija, pateikiama kitai valstybei narei pripažinti, yra paremta reikalavimais, atitinkančiais pripažįstančios valstybės narės reikalavimus. Kad kompetentingos institucijos galėtų įvertinti skirtingų valstybių narių išduotų licencijų lygiavertiškumą, iki 1992 m. sausio 1 d. Komisija parengs ir visoms valstybėms narėms atsiųs kiekvienoje valstybėje narėje toms pačioms funkcijoms išduodamoms licencijoms taikomų reikalavimų palyginimą.2. a) bet kuri valstybė narė per tris savaites nuo prašymo gavimo dienos gali prašyti Komisijos pateikti nuomonę apie kurios nors jai pripažinti pateiktos licencijos lygiavertiškumą;b) komisija nuomonę pateikia per du mėnesius. Po to atitinkama valstybė narė turi mėnesį laiko, kad atsakytų pareiškėjui;c) jei valstybė narė neprašo Komisijos nuomonės, ji pareiškėjui atsako per tris mėnesius;d) laikas, nurodytas a, b ir c punktuose, pradedamas skaičiuoti turint visą būtiną informaciją.3. Jei ištyrusiai licenciją valstybei narei, kuriai pripažinti ji buvo pateikta, lieka abejonių dėl atitinkamos licencijos lygiavertiškumo, toji valstybė narė, nepaisydama 3 straipsnio 1 dalies principų, gali manyti, kad būtina taikyti papildomus reikalavimus ir (arba) testus licencijai pripažinti. Apie tai raštu pranešama licencijos turėtojui, licenciją išdavusiai valstybei narei ir Komisijai. Galimybę licencijos turėtojui laikyti papildomą testą valstybė narė, kuriai pripažinti licencija buvo pateikta, kuo greičiau suteikia ir jokiomis aplinkybėmis netaiko diskriminacijos pilietybės pagrindu.4. Kai pareiškėjas įvykdo papildomus reikalavimus ir (arba) išlaiko šio straipsnio 3 dalyje nurodytą reikalingą testą (-us), atitinkama valstybė narė atitinkamą licenciją pripažįsta nedelsdama.5. Nepaisydama to, kas pasakyta anksčiau dėl piloto licencijų, ir nepaisydama šio straipsnio 1-4 dalių, valstybė narė pripažįsta kiekvieną licenciją, išduotą pagal Čikagos tarptautinės civilinės aviacijos konvenciją, jei pateikėjas atitinka šios direktyvos priede nustatytus specialius patvirtinimo reikalavimus.5 straipsnisValstybės narės užtikrina, kad kitų valstybių piliečiai būtų priimami į valstybines ir privačias mokymo įstaigas, jiems būtų leidžiama laikyti egzaminus licencijoms gauti ir atlikti kitas procedūras tais pačiais pagrindais, kaip ir jų pačių piliečiai.6 straipsnisKai, pripažinusi lygiavertiškumą, valstybė narė išduoda licenciją remdamasi trečiosios šalies išduota licencija kartu su privilegijomis ir susijusiais pažymėjimais, tai turi būti pažymėta licencijoje. Kitoms valstybėms narėms nėra privalu pripažinti tokią licenciją.7 straipsnis1. Pasikonsultavusios su Komisija, valstybės narės priima įstatymus ir kitus teisės aktus, kurie, įsigalioję iki 1992 m. birželio 1 d., įgyvendina šią direktyvą. Apie tai jos nedelsdamos praneša Komisijai.2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.4. Valstybės narės viena kitai padeda įgyvendinti šią direktyvą ir prireikus keičiasi informacija apie licencijas, kurias jos yra pripažinusios lygiavertiškumo pagrindu.5. Pagal šią direktyvą gautai konfidencialiai informacijai taikomi profesinės paslapties nuostatai.8 straipsnisŠi direktyva skirta valstybėms narėms.Priimta Briuselyje, 1991 m. gruodžio 16 d.Tarybos varduPirmininkasH. Maij-weggen[1] OL C 10, 1990 1 16, p. 12 ir OL C 175, 1991 7 6, p. 14.[2] OL C 284, 1990 11 12, p. 198.[3] OL C 124, 1990 5 21, p. 18.--------------------------------------------------PRIEDASSpecialioji pripažinimo procedūraSPT – skrydžių pagal prietaisus kvalifikacija, AT-A – avialinijų transporto piloto licencija (lėktuvais), AT-H – avialinijų transporto piloto licencija (sraigtasparniais)KA-A – komercinės aviacijos piloto licencija (lėktuvais), KA-H – komercinės aviacijos piloto licencija (sraigtasparniais)IR = skrydžių pagal prietaisus kvalifikacija.[1]Pareigos | Specialieji pripažinimo reikalavimai |Licencijos rūšis | Medicinos reikalavimai | Amžius | Patirtis | Tinkamumo testai [1] priimančiosios valstybės narės reikalavimų Čikagos konvencijos 6 priedo taikymo srityje žinių patikrinimas pareiškėjo pasirinkimu patvirtinančios valstybės valstybine kalba arba anglų kalba,skraidymo testas, įskaitant skraidymą instrumentiniu valdymu, lėktuvu ar treniruokliu (šių testų detalės kiekvienam atvejui nurodytos toliau šioje skiltyje |1 | 2 | 3 | 4 | 5 | 6 |1.Komercinis vežimas oro transportu FAR25/JAR25 lėktuvaisa) vadas (PIC) | a) AT-A | a)1 klasės sveikatos pažymėjimas be apribojimų | a) 21–60 | a) 1500 val. PIC FAR25/JAR25 lėktuvuose | a)skrydžio testas, taip pat SPT praktinis testas arba treniruokliu |b) 2-asis pilotas | b) AT-A | b)1 klasės sveikatos pažymėjimas be apribojimų | b) 21–60 | b) 1500 val. FAR25/JAR25 lėktuvuose | b)skrydžio testas, taip pat SPT praktinis testas arba treniruokliu |2.Komercinis vežimas oro transportu ne FAR25/JAR25 lėktuvaisa) vadas (PIC) | a) KA-A (su SPT) | a)1 klasės sveikatos pažymėjimas be apribojimų | a) 21-60 | a)1000 val. PIC komerciniuose skrydžiuose, gavus SPT | a)skrydžio testas, taip pat SPT praktinis testas arba treniruokliu |b) 2-asis pilotas | b) KA-A (su SPT) | b)1 klasės sveikatos pažymėjimas be apribojimų | b) 21-60 | b) 1000 val. komerciniuose skrydžiuose | b)skrydžio testas, taip pat SPT praktinis testas arba treniruokliu |3. a)Specialieji aviacijos darbai su lėktuvais| a) KA-A | a)1 klasės sveikatos pažymėjimas be apribojimų | a) 21–60 | a)700 val. kaip lėktuvo vadas; iš jų 200 val. specialiuose aviacijos darbuose, kurių pripažinimo prašoma, iš jų 50 val. einant minėtas pareigas per pastaruosius 12 mėn. | a) pareigų patikrinimas skrydžio metu |3. b)Specialieji aviacijos darbai sraigtasparniais (išskyrus mokymą skraidyti ir darbą pakrantėse)| b) KA-H | b)1 klasės sveikatos pažymėjimas be apribojimų | b) 21–60 | b)1500 val. skrydžiuose, susijusiuose su darbais, kurių pripažinimo prašoma. Jei reikalingi SPT skrydžiai, reikia turėti 500 val. skraidymo patirtį po SPT gavimo. | b) pareigų patikrinimas skrydžio metu |4.Komercinis vežimas oro transportu ar darbas pakrantėse sraigtasparniaisa) vadas (PIC) | a)AT-H (ir SPT, jei jie reikalingi) | a)1 klasės sveikatos pažymėjimas be apribojimų | a) 21–60 | a)1500 val. kaip OL vadas skrydžiuose, susijusiuose su darbais, kurių pripažinimo prašoma. Jei reikalingi SPT skrydžiai, reikia turėti 500 val. skraidymo patirtį po SPT gavimo. | a)skrydžio testas, taip pat SPT testas, jei būtina, skrydžio metu arba treniruokliu |b) 2-asis pilotas | b)KA-H (ir SPT, jei jie reikalingi) | b)1 klasės sveikatos pažymėjimas be apribojimų | b) 21–60 | b)1500 val. kaip OL vadas skrydžiuose, susijusiuose su darbais, kurių pripažinimo prašoma. Jei reikalingi SPT skrydžiai, reikia turėti 500 val. skraidymo patirtį po SPT gavimo. | b)skrydžio testas, iš jų SPT testas, jei būtina, skrydžio metu arba treniruokliu |[1] Galimybė būti patikrintam ar laikyti testą pareiškėjui turi būti suteikta kuo greičiau.Įprastiniai orlaiviai – tai visi orlaiviai, išskyrus sertifikuotus pagal JAR 25 ir pačius lengviausius.--------------------------------------------------